Βοήθεια ΓΕΝΝΑΩ ..!!! (όχι εγώ βρε, η Μαργαρίτα) | γονείς με κολικούς\nPosted by: γονείς με κολικούς on: April 17, 2012\nΧριστός Ανέστη σου εύχομαι και του χρόνου με υγεία!\nΑυτό το post να μου το συγχωρήσεις διότι είναι αφιερωμένο σε φίλη που αύριο θα είναι μαμά. (Έλα μη γκρινιάζεις, τι εννοείς τι σε νοιάζει εσένα; κι εσύ δε γέννησες; ε, δε φοβόσουν; όχι; Άσε ρε, σε ποιον τα πουλάς αυτά; θα το συζητήσουμε άλλη στιγμή)\nΘέλω απλά να της πω:\nΜΗ ΜΑΣΑΣ !!!\nΠονάει λίγο, εντάξει, εδώ πονάμε στην περίοδο δεν θα πονέσει η γέννα; ΑΛΛΑ, υπάρχει πάντα ένα αλλά, το ξεχνάς αμέσως. Σαν την αποτρίχωση ένα πράγμα. Πας και σου λένε ανώδυνη. Και ερωτώ: υπάρχει ανώδυνη αποτρίχωση;; Όχι. Είναι ένας τεράστιος μύθος. Αλλά ποια θυμάται τον πόνο του κεριού ή του laser; ε; καμία! Βγαίνεις από την αισθητικό άτριχη και αγέρωχη έτοιμη για την παραλία. Γιατί τη λένε ανώδυνη; κανείς δεν ξέρει. Κάπως έτσι είπαν και τον ανώδυνο τοκετό. Σου λέει αυτές μόλις τους βάλεις τη λέξη ”ανώδυνο” μπροστά, δε μασάνε, αυθυποβάλλονται.\n΄Ετσι κι εσύ. Μια μέρα είναι θα περάσει. Κι από αύριο:\nθα ξεχειλίζεις ευτυχία, μητρότητα, ορμόνες και γάλα!\nθα μπορείς επιτέλους να γελάσεις και να φας κανονικά σαν άνθρωπος\nδεν θα πηγαίνεις 427 φορές στην τουαλέτα για να βγάλεις μία σταγόνα σα να έχεις διαρκώς ουρολοίμωξη\nΚΑΘΕ ΜΕΡΑ ΘΑ ΑΔΥΝΑΤΙΖΕΙΣ χωρίς να κάνεις δίαιτα\nθα ‘χεις ΟΛΗ τη μέρα μπροστά σου ΚΑΘΕ μέρα\nθα μπορείς ΜΙΑ ΖΩΗ να λες στον γιο σου: ΝΑΙ ΑΛΛΑ ΕΓΩ ΣΕ ΚΟΥΒΑΛΟΥΣΑ 9 ΜΗΝΕΣ ΣΤΗΝ ΚΟΙΛΙΑ ΜΟΥ ΚΑΙ ΜΕΤΑ ΣΕ ΓΕΝΝΗΣΑ και θα γίνεται το δικό σου\nθα μπορείς ΜΙΑ ΖΩΗ να λες στον άνδρα σου: ΝΑΙ ΑΛΛΑ ΕΓΩ ΤΟΝ ΚΟΥΒΑΛΟΥΣΑ 9 ΜΗΝΕΣ ΣΤΗΝ ΚΟΙΛΙΑ ΜΟΥ ΚΑΙ ΜΕΤΑ ΤΟΝ ΓΕΝΝΗΣΑ και θα γίνεται το δικό σου (λέμε τώρα..)\nΑυτά σου τα λέω από την καταπληκτική εμπειρία μου της μητρότητας που ζω τα τελευταία 2 χρόνια. Το θέμα είναι ότι το ποτάμι δεν γυρίζει πίσω. Ναι αυτό μπορεί να σε φοβίζει λίγο, γενικά το ”για πάντα” είναι λίγο scary. To ”για πάντα” είναι πολύς καιρός. Αλλά είναι πολύ ενδιαφέρον και είναι πολύ πιο ωραίο όταν το περνάς με παρέα.\nΜε το καλό να δεχτείς την παρέα σου και κάνε μου μια χάρη γιατί εγώ ήμουν σε trans : όταν σου τον δώσουν κοίτα τον καλά καλά και προσπάθησε να θυμάσαι αυτή την στιγμή ώστε να μπορείς να την περιγράφεις αργότερα. Θα μου πεις, μα όλες λένε για την πρώτη φορά που κρατάνε το παιδί τους. Μπούρδες! Δεν θυμάσαι τίποτα εκτός αν το βάλεις στο μυαλό σου να το κάνεις. Απλά είναι ωραίο να το λένε και το λένε συνέχεια. Θυμάμαι πολύ καλά την στιγμή που μου τον έφεραν μπροστά μου, μετά από όλη την διαδικασία της καισαρικής (μην τα ξαναλέμε), μου φάνηκε τρομερά περίεργο. Ένα μακρύ μωρό και όμορφο. Άνοιξα τα μάτια μου καλά μήπως έχω παραισθήσεις και τον κοιτούσα. Είπα στη μαία μου ”ρε συ αυτός είναι όμορφος τελικά”. Μου είπε ”ε ναι φυσικά είναι”. Όχι, της λέω, εννοώ πραγματικά όμορφος.\nΠερίμενα με βεβαιότητα ένα άσχημο νεογέννητο τύπου υπέρηχος β’ επιπέδου αλλά τελικά βγήκε κάτι καλό απ’ αυτή την ιστορία…\nΠι. ες. και εννοείται από μεθαύριο το πρωί ξαναμπαίνεις στο μπλογκ κι αρχίζεις να διαβάζεις έτσι; δε θέλω αηδίες θηλάζω, δε μπορώ, δεν έχω χρόνο, εντάξει κοπελιά; εμείς πως θα ζήσουμε;\nΠι.ες. 2 Να ξέρεις πως υπάρχουν ολόκληρα site με θέμα τον φόβο της γέννας, μη νομίζεις δηλαδή ότι μόνο εσύ είσαι έτσι: experienceproject.com\nTags: ψυχολογία μητέρας, γέννα, life change, working mom\n15 Responses to "Βοήθεια ΓΕΝΝΑΩ ..!!! (όχι εγώ βρε, η Μαργαρίτα)"\nΝαι και κάθε μέρα θα τρώει μια πάστα και θα χάνει από ένα εκατοστό στην περιφέρεια.Ούτε πύθωνας τέτοια σύσφιξη, τί της λές της κοπέλας χαχαχαχαα!Άντε με το καλό το μωράκι της να δεί την γλύκα!\nχαχαχαχαχα γιατί ρε εγώ την τρίτη μέρα ζυγίστηκα στο σπίτι και δεν είχα χάσει γραμμάριο. Έβρισα και τα παράτησα γιατί σκέφτηκα ότι δε μπορώ να ασχοληθώ και μ’αυτό τώρα. Μετά από δύο μέρες είχα χάσει 7 κιλά. Μετά από άλλες δύο άλλα 3! ΜΑΓΕΙΑ!!! χαχαχαχαχαχαχα Πες μια δίαιτα, όχι πες, που χάνεις 10 κιλά σε 5 μέρες.\n2 | miss_kiski\nΜόλις τώρα επέστρεψα από την 1364η επίσκεψη στην τουαλέτα για αυτή τη μία σταγόνα γαμώ την τύχη μου.Άσε που μου είπανε πως αυτό χειροτερεύει στο τελευταίο τρίμηνο. Σιχτίρ. Θα πάρω μια κουβέρτα και ένα μαξιλάρι και θα μετακομίσω στη μπανιέρα.\nΦίλη Μαργαρίτα καλό κουράγιο, με το καλό το μωρό σου και μη ξεχνάς και μας που έχουμε δρόμο μπροστά μας, μπες να μας πεις καμιά καλή κουβέντα τύπου “καλέ δεν ήταν τίποτα, κάτι σαν βαριά περίοδο ήταν, τα ξέχασα όλα μόλις είδα το παιδί μου” και τέτοια. Οκ?\nπου είσαι εσύ χαμένη;;; άρχισε να συρρικνώνεται ο εγκέφαλός σου λόγω κοιλιάς ή όχι ακόμη;;;\nΠάρε κουβέρτα μαξιλάρι στη μπανιέρα και πάρε και το laptop και γράφε..και στέλνε!! Βλέπεις εδώ ο κόσμος ενδιαφέρεται να μάθει!\nΣαν ”βαριά περίοδο” χαχα τέλειο\nΒασικά δεν προλαβαίνω από τον πολύ τον ύπνο και το κατούρημα, που χρόνος να γράψω! Αφού φοβάμαι καμιά ώρα μη πάω να κατουρήσω και με πιάσει ο ύπνος επάνω στη λεκάνη και πέσω ξερή στα πλακάκια. Άστα, τέτοια επιτυχία δεν την φανταζόμουν! Τώρα που το λες, μήπως να έγραφα για τη συχνοουρία? Και τη Δευτέρα πάω για αυχενική, να δω πάλι τι show θα δώσει το νούμερο ο ντόκτορ μου. Λοιπόν ξεκινάω να γράφω όσο είμαι ξύπνια ακόμα…\nΠΙ ΕΣ που λες κ εσύ : Χριστός Ανέστη, τα μάθατε? Θα ‘θελα να ‘ξερα, δε βαρέθηκε μπες βγες 2 χιλιετίες ? Φιλιά σε όλη την οικογένεια!\nΤουλάχιστον εσύ κοιμάσαι παντού. Εγώ που είχα σύμπτωμα την αυπνία;; Και δωσ’του βόλτες 3 η ώρα τη νύχτα και δωσ’ του τηλεόραση στο σαλόνι. Και είχα και όλους να μου λένε ”κοιμίσου τώρα που μπορείς!” χαχα\nΑχ ωραία στην αυχενική θα δείτε μάλλον και το φύλλο, αγόρι το κόβω..\nΒοήθεια!!! Είμαι η Μαργαρίτα…Λοιπόν ναι…Ήρθε η μεγάλη μέρα. Και δεν σας κρύβω ότι φοβάμαι και μάλιστα πολύ. Ομολόγησα στην φίλη μου ότι τελικά δεν με πειράζει και πολύ αν μείνω για πάντα χοντρή αρκεί να την γλυτώσω…Ανέβασα για πρώτη φορά πίεση μπροστά στον γιατρό όταν μου ανακοίνωσε ότι την Τετάρτη με μπουζουριάζουνε…Ξαφνικά όμως σήμερα έχω μία παράξενη ηρεμία η οποία δεν ξέρω αν είναι η ηρεμία πρίν ή μετά την καταιγίδα. Μπορεί να την πέρασα την καταιγίδα τους προηγούμενους 9 μήνες που έντρομη σηκωνόμουνα από το κρεβάτι στην μέση της νύχτας και προσπαθούσα να καταπιώ το για πάντα….Μπορεί όμως η καταιγίδα να έρχεται….Δεν ξέρω!!!\nΥπόσχομαι να τον παρατηρήσω ίσως γιατί αυτό ονειρεύομαι πια και με παρηγορεί…Έχω σκεφτεί μέχρι και το πως θα τον καλοσωρίσω…\nΦυσικά και θα περιγράψω την εμπειρία μου. Και φυσικά είμαι fun του blog γιατί επιτέλους δεν αισθάνομαι μόνη μου….\nΕυχαριστώ πολύ πολύ για τις ευχές….\nΛέγε λέγε κι εσύ για την καταιγίδα που έρχεται, άνοιξαν οι ουρανοί σήμερα!! Δεν έλεγες 5 νούμερα καλύτερα?? 19 Απριλίου…κριός δηλαδή θα είναι;;\nΒαλιτσάκι έτοιμο φαντάζομαι! Κάνε μαλλί και μη μασάς.\nΜανικιούρ, πεντικιούρ, βαλιτσάκι και μαλλί όλα έτοιμα…¨Ετερον εκάτερον….\nΚριός…χμ πάντα έλεγα πόσο μου την δίνουν αλλά έτσι είναι αυτά…ότι βρίζεις στο στέλνει το σύμπαν για να σε στρώσει…αλοίμονο….Μια φίλη αστρολόγος με προειδοποιεί να τον γεννήσω μετά το απόγευμα που βλέπει διάφορα θετικά τρίγωνα, τετράγωνα και δεν ξέρω εγω τι…αλλά τολμώ να το ξεστομίσω?…θα με χαστουκίσει γιατρός και άντρας!!!!\nΧα,χα το φχαριστήθηκα! Με πήγες και κάτι χρονάκια πίσω, τέτοιες μέρες γεννούσα τη δεύτερη γοργονίτσα. Αυτό που θυμάμαι πιο πολύ είναι αυτή η μυστήρια σιωπή, ένα κενό, καθ΄οδόν για το “Ελενα”. Στο δεύτερο παιδί ξέρεις πια πως μπορείς, ξέρεις όμως κι άλλα…που ανατωτιέσαι πώς θα εξελιχθούν… Anyway, αληθώς Ανέστη, ενημέρωσέ μας για τα καλά νέα!\nΧρόνια πολλά και καλά Παναγιώτα μου. Να χαίρεσαι τις γοργόνες σου! Ναι κι εγώ με τη Μαργαρίτα έχω γυρίσει πίσω τώρα. Αλλά δε νομίζω να ξεχάσω ποτέ αυτόν τον φόβο του αγνώστου, σου τα περιγράφουν χίλιες φορές και πάλι όλα καινούρια σου φαίνονται.\nΡε παιδιά, εγώ γιατί ήμουν αναίσθητη και δεν φοβόμουν καθόλου; Σκεφτόμουν “τι στο καλό, μέσα στο νοσοκομείο είμαι, 10 γιατροί και νοσοκόμοι είναι από πάνω μου, τι μπορεί να πάει στραβά; όλα καλά θα πάνε, σε 1 ώρα όλα θα έχουν τελειώσει (καισαρική γαρ…). Δεν περνούσε καμία αρνητική σκέψη από το μυαλό μου. Η μάνα μου, η αδερφή μου και ο άντρας μου είχαν τρελαθεί από το άγχος και εγώ έριχνα κάτι τούφες ύπνου τρελές!!!! Αβυσσος η ψυχή της εγκύου ….\nΜαργαριτάκι μη φοβάσαι τίποτα. Όλα καλά θα πάνε.\nΥ.Γ. Εντάξει, το “για πάντα” είναι λίγο αγχωτικό, αλλά είναι ανάγκη να το σκέφτεσαι;;;; Δεν είναι !!!!!!\nΚαι πολύ καλά έκανες και ήσουν αναίσθητη. Εγώ παιδί μου φοβάμαι την σκιά μου, τη γέννα δε θα φοβόμουν; εδώ σου λέω είδα κι έπαθα να συνηθίσω να μου παίρνουν αίμα! Και τούφες ύπνου τρελλές; αυτό με ξεπερνάει ρε αγάπη! Τέρας αναισθησίας!\nΜαργαριτάκι μου είμαι τόσο ενθουσιασμένη, αχγωμένη και ανυπόμονη για αυτό που θα γίνει σε λίγες ώρες. Περιμένω με αγωνία να δω τον μικρούλη μας στην αγκαλιά σου και εσένα να χαμογελάς επιτέλους ξαλαφρωμένη από το άγχος και με χαρά μεγάλη.\nΈζησα από κοντά όλους αυτούς τους μήνες την αγωνία σου για το καινούργιο και το άγνωστο που ζεις, τους φόβους σου αλλά και την προσμονή σου.\nΈζησα και την ανεκδιήγητη γκρίνια σου για τα κιλά που έβαλες. Καθημερινά, για όσους δεν το ξέρουν, γκρίνιαζε ότι είναι χοντρή και δεν της πέρναγε από το μυαλό ότι είναι απλώς έγκυος.! Σε λίγους μήνες, είμαι σίγουρη πως θα το θυμόμαστε και θα γελάμε!!!.\nΈζησα όμως και στιγμές μεγάλης συγκίνησης και χαράς. Πραγματικά μου έχεις δώσει μεγάλη χαρά και έχω αυτήν την γλυκιά προσμονή να τον δω επιτέλους!\nΚολλητές από την πρώτη μέρα, στο πρώτο μάθημα στο κολλέγιο ζήσαμε μαζί σχεδόν 20 χρόνια τα πάντα. Και τι δεν ζήσαμε! Και τι δεν νιώσαμε! Νομίζω όμως ότι αυτό θα είναι το σπουδαιότερο! Είναι ένα κομμάτι από σένα.\nΜΗΝ ΞΕΧΑΣΕΙΣ ΝΑ ΜΟΥ ΤΗΛΕΦΩΝΗΣΕΙΣ ΑΝ ΣΥΜΒΕΙ ΚΑΤΙ ΝΩΡΙΤΕΡΑ ΤΟΥ ΠΡΟΓΡΑΜΜΑΤΙΣΜΕΝΟΥ, ΓΙΑΤΙ ΘΑ ΣΕ ΣΚΙΣΩ!!!! ΔΕΝ ΘΕΛΩ ΝΑ ΤΟ ΧΑΣΩ ΜΕ ΤΙΠΟΤΑ. ΣΤΙΣ 7:00 ΠΜ ΘΑ ΕΙΜΑΙ ΕΚΕΙ!\nΦιλιά και την σκέψη μου!\nΜαρίνα (η κουμπάρα και νονά.. για να μην ξεχνιόμαστε)\nΑγαπημένη μου φίλη, κουμπάρα και νονά μας εννοείται πως θα σε ειδοποιήσω γιατί θέλω πολύ να είσαι εκεί…Ε! ναι ήσουν πάντα σε τόσες στιγμές δίπλα μου δεν θα είσαι τώρα….Εξάλλου πρέπει να καλοσωρίσεις το βαφτιστήρι σου\nΚαι εγώ σ’ αγαπώ πολύ…


Θερινή Πανελλήνια 2016\nΒωβούσα - Βάλια Κάλντα Χωριό Μικρολίβαδο\nΚρικελλοπόταμος - Πάντα Βρέχει\nΜακεδονία - Λουτρά πόζαρ - Αριδαία\nαπό vtecpatra Την / Το 03.05.16 15:56\nΕπειδή ο καιρός περνάει και πρέπει να καταλήξουμε κάπου ,οι επιλογές που προτέιναμε μέχρι τώρα ειναι οι παραπάνω.\nΟ κάθε ένας μπορέι να επιλέγει παραπάνω οπό ένα προορισμό επιλογής του.\nΠαρακαλώ να ψηφίζουν μόνο αυτοί που θα συμμετέχουν στην Πανελλήνια,αν καποιος ψηφίσει και δεν μπορεί τελικά να έρθει, υπάρχει και η δυνατότητα ακύρωσης της ψήφου του.\nΤην ψηφορορία την άφησα ανοιχτή χρόνου.\nΜην το καθυστερήσουμε ομως για να έχουμε την ευχάιρια του έγκαιρου κλεισίματος των καταλυμμάτων\nΑπ: Θερινή Πανελλήνια 2016\nαπό xristos280 Την / Το 03.05.16 20:12\nψήφισα τους 3 πρώτους προορισμούς γιατί δεν έχουμε πάει.\nπαρόλα αυτά όλοι προσβασιμοι είναι από μας και το μόνο που πρέπει να μάθουμε είναι το πότε.\nαπό vtecpatra Την / Το 03.05.16 21:10\nΧρηστο εχεις δικιο.εκ παραδρομης δεν το αναφερα γιατι γινεται παντα το τριημερο του Αγιου Πνευματος που για φετος θα γινει στις 18/19/20 Ιουνιου .Συγνωμη για την παραληψη\nαπό dirty Την / Το 04.05.16 10:04\nΨηφισα Κερκυρα γιατι δεν εχω παει ,εχουμε ακρες σε ταβερνες και διαδρομες και παραλιες ,και θα χορτασω βολτα μεχρι να παω εκει .Α υποψην θελει και η Ελπιδα και θα ερθει μαζι ναιιιιιι!Δυστηχως τον σκυλο δεν θα τον παρουμε γιατι υπαρχει περιπτωση να μην σας αφησει κοκκαλακι ορθιο και μετα να με τρεχετε στα δικαστηρια ,Οπως καταλαβατε δεν ειναι και ο πιο φιλικος σκυλος που υπαρχει.\nαπό VEEFARIOS Την / Το 04.05.16 10:19\nΨηφισα Κερκυρα γιατι....ετσι!\nαπό sotosvfr Την / Το 04.05.16 11:16\nEγώ πάλι ψήφισα βουνά, Συράκο και Βωβούσα, αλλά (εκτός απροόπτου) θα ακολουθήσω όπου και να ψηφίσει το forum\nαπό kostas VFR800F Την / Το 04.05.16 14:22\nΓειά σας ψήφισα Κέρκυρα γιατί νομίζω ότι θα περάσουμε καλύτερα!\nαπό george_pan Την / Το 04.05.16 15:44\nΚέρκυρα και από μένα.\nαπό alexandros Την / Το 04.05.16 21:19\nΨηφησα κερκυρα πρωτον γιατι ειμαι παοκ και δευτερον να κανουμε κανα μπανιο και να δουμε κανα κωλο.\nαπό vtecpatra Την / Το 04.05.16 22:20\nalexandros έγραψε: Ψηφησα κερκυρα πρωτον γιατι ειμαι παοκ και δευτερον να κανουμε κανα μπανιο και να δουμε κανα κωλο.\nαπό Ο φυσικός Την / Το 05.05.16 2:47\nΨήφισα Μικρολίβαδο και Καραρύτες (η Ευρυτανία αν και προτάθηκε από εμένα, μάλλον δεν είναι τελικά καλή ιδέα αφού είχαμε πάει σχετικά πρόσφατα). Η Κέρκυρα δεν είναι μια καλή ιδέα κατά τη γνώμη μου, όχι βέβαια γιατί είναι άσχημο μέρος, κάθε άλλο. Απλώς ένα νησί σαν τη Κέρκυρα δεν θα το χαρώ σε 2 ουσιαστικά μέρες και με το VFR.\nαπό georgevfr Την / Το 05.05.16 7:44\nΚαι εγώ τα 2 πρώτα ψήφισα για Κέρκυρα πολύ μακριά και πολύ ακριβά για μένα.\nαπό Vvag Την / Το 05.05.16 17:51\nΛοιπόν, έχομε και λέμε.\nΨήφισα τα τρία πρώτα, καθώς γουστάρω εκδρομή με μηχανή σε όμορφους δρόμους και όμορφα μέρη και δεν έχω πολλές ευκαιρίες το χρόνο να το κάνω. Γεωγραφικά, νομίζω πως η καλύτερη ιδέα είναι Συρράκο - Καλαρρύτες.\nΌσο για την Κέρκυρα, προσωπικά τη θεωρώ κακή ιδέα. Δεν είναι άσχημη (μην πούμε και άσχημο λόγο για τον τόπο σας Γιώργο - Φάνη!), κάθε άλλο, αλλά να πάω για τρεις μέρες σε ένα μέρος μόνο για μπάνιο (οι δρόμοι είναι ΚΑΚΙΣΤΟΙ, τόσο που πήγα με το που έβαλα τα Ohlins και νόμιζα πως είχαν πρόβλημα!), όπου θα κάνω αρκετά (γνωστά και με ελάχιστο ενδιαφέρον) χιλιόμετρα μέχρι εκεί και θα έχω και 2 ώρες καράβι (συν το κόστος)... δεν ψήνομαι καθόλου. Κι επειδή τα χρήματα είναι ΠΟΛΥ μετρημένα πλέον, θα ήθελα να τα ευχαριστηθώ στο έπακρο... Προσωπική άποψη και ΠΑΝΤΑ φιλικά.\nΚατά τ' άλλα, η συμμετοχή μου θα εξαρτηθεί ΚΥΡΙΩΣ από το πόσοι και ποιοι θα έρθουν, ανεξάρτητα από το που θα πάμε.\nαπό Νίκος Την / Το 06.05.16 11:41\nΠάλι δίπλα μου σχεδόν θα την κάνουμε την Πανελλήνια;\nΨήφισα τα λιγότερο δημοφιλή Πάντα Βρέχει και λουτρά Πόζαρ, επειδή δεν έχω πάει σε κανένα από τα δυο μέρη. Αλλά και Συρράκο-Καλαρρύτες και Βωβούσα νομίζω είναι καλά.\nΗ Κέρκυρα είναι πολύ ωραίο μέρος, αλλά όχι για να μαζευτεί τόσο μεγάλο γκρουπ μηχανών! Οι δρόμοι είναι χάλια και λόγω τριημέρου ΣΙΓΟΥΡΑ θα έχουν πολλή κίνηση και θα ταλαιπωρηθούμε!\nαπό DoctorAbo Την / Το 06.05.16 18:50\nVvag έγραψε: Λοιπόν, έχομε και λέμε.\nO αλελφός Ευάγγελος εξέφρασε τις σκέψεις μου (και την ψήφο μου) όσο καλύτερα γινόταν. Οπότε αντί να γράψω τα ίδια από κάτω συντάσσομαι με αυτόν. Αυτά !\nαπό vtecpatra Την / Το 06.05.16 19:17\nπου να σας καει το βιντεο,καλα οι στρητάδες αλλά οι ονοφαδες τι πρόλημα έχετε με την ποιότητα της ασφάλτου ,για να πατε μια εκδρομή θέλετε και πίστα ωρέ?\nΤεσπα και βουνα που θα παμε σκατα ασφαλτο θαχει αλλα δεν κολλάμε εδω πηγα απο λιμνη τσιβλού λιμνη δόξας από χωμα 35κμ και μονοπατι με την βεφα.\nΜην κολλατε σε τετοια πράματα ξεφουσκωμα λιγο τα λάστιχα και κανει και εντουρο\nαπό Νίκος Την / Το 07.05.16 1:11\nvtecpatra έγραψε: που να σας καει το βιντεο,καλα οι στρητάδες αλλά οι ονοφαδες τι πρόλημα έχετε με την ποιότητα της ασφάλτου ,για να πατε μια εκδρομή θέλετε και πίστα ωρέ?\nΗ επόμενη Πανελλήνια να γίνει στις Σέρρες και να κάνουμε και trackday!!\nαπό Postman Την / Το 07.05.16 1:50\nΜπερδευτηκες, εδώ είναι φορουμ με vfr, που αν κάνει κιχ το μπροστινο συντασσεται επιτροπή για να δούμε τι έχει, δεν είναι σαν εμάς τους αφορισμένους Κατεμαδες που αν αφήσουμε χέρι από τιμόνι χτυπαμε φραπέ!!!\nΚαι το άλλο... 35χλμ χώμα και μονοπάτι με ξεφουσκωμενα λαστιχα??? Πας καλά??? Θες να έχουμε εγκεφαλικα βραδιατικα???\nΠερα απο την πλακα δεν μπορώ να ξέρω ακόμα αν θα έρθω,(δεν ψηφισα) καθαρά πρόβλημα προϋπολογισμού!!! Θα ενημερωσω αργότερα!!\nαπό VEFALIFT Την / Το 08.05.16 0:01\nΔεν ψηφίζω, δεν με νοιάζει το πού, θα προσπαθήσω να 'ρθω όπου, γιατί γουστάρω τη μ . . . . α* που ΜΑΣ δέρνει, έχει σημασία ν' αποφασίσετε όμως, για να ξέρω τι μηχανάκι ν' ανταλλάξω . . .\nαπό vtecpatra Την / Το 08.05.16 1:18\nΠάρε ένα μεγαλο ον οφ που τα κανει όλα για να σε απαλλάξει και από το άγχος.\nαπό Νίκος Την / Το 21.05.16 13:21\nΠέρασαν αρκετές μέρες και ταυτόχρονα μένει λιγότερο από μήνας για την Πανελλήνια!\nΛέτε να κλείσουμε την ψηφοφορία και να αρχίσουμε να δηλώνουμε συμμετοχές;\nαπό vtecpatra Την / Το 21.05.16 14:27\nΣωστός ο Νίκος,οπότε καποιος απο τους διαχειριστές να κλειδώσει το θεμα.\nΦέτος το πρόγραμμα έχει βουνίσια δροσια και καθαρό αέρα.\nΑνοίγω ένα καινούργιο νήμα για τις συμμετοχές\nΗ τρέχουσα ημερομηνία/ώρα είναι 20.01.19 18:59


Κατασκευη Ανθρωπινος Σκελετος 3375 - Εκπαιδευτικα (EPI.06001)\nΑρχική > Gadgets & Παιχνίδια > Εκπαιδευτικά - STEM > ΚΑΤΑΣΚΕΥΗ ΑΝΘΡΩΠΙΝΟΣ ΣΚΕΛΕΤΟΣ 3375\nΚΑΤΑΣΚΕΥΗ ΑΝΘΡΩΠΙΝΟΣ ΣΚΕΛΕΤΟΣ 3375\nΚατασκεύασε έναν σκελετό ανθρώπινου σώματος που φωσφορίζει! Μάθε πως ο σκελετός υποστηρίζει το σώμα μας. Χρησιμοποίησε τα «μαγικά» φύλλα ακτινογραφίας και «δες» μέσα από το ανθρώπινο σώμα. Περιέχονται οδηγίες στα Ελληνικά.\nΚΑΤΑΣΚΕΥΗ ΑΝΘΡΩΠΙΝΟΣ ΣΚΕΛΕΤΟΣ 3375 (EPI.06001)\nΚΑΤΑΣΚΕΥΗ ΑΝΘΡΩΠΙΝΟΣ ΣΚΕΛΕΤΟΣ 3375 EPI.06001 4M 4M ΕΚΠΑΙΔΕΥΤΙΚΑ ΚΑΤΑΣΚΕΥΗ ΑΝΘΡΩΠΙΝΟΣ ΣΚΕΛΕΤΟΣ 3375


Το burger που θα σπάσει ταμεία: Δείτε τι θα σερβίρουν τα McDonald’s! | Gegonota.eu\nΤο burger που θα σπάσει ταμεία: Δείτε τι θα σερβίρουν τα McDonald’s!\nΤο «σάντουιτς με μερέντα» που μεγάλωσε πολλά ελληνόπουλα, ετοιμάζεται για… διεθνή καριέρα. Τα ιταλικά McDonald's ανακοίνωσαν μέσω fac...\nΤο «σάντουιτς με μερέντα» που μεγάλωσε πολλά ελληνόπουλα, ετοιμάζεται για… διεθνή καριέρα. Τα ιταλικά McDonald's ανακοίνωσαν μέσω facebook το πρώτο τους «Nutella burger», το Internet έπαθε ντελίριο και απαιτεί να το δει να καθιερώνεται και σε άλλες χώρες.\nΗ εταιρεία το βάφτισε Sweety con Nutella και, όχι, δεν περιέχει μπιφτέκι – αν και για κάποιους γενναίους ο συγκεκριμένος συνδυασμός θα είχε ενδιαφέρον. Μόνο μία (πάρα πολύ) μεγάλη δόση Nutella ανάμεσα σε δύο ψωμάκια. Σερβίρεται στο κλασικό κουτάκι των burger και είναι διαθέσιμο στα ιταλικά cafe της αλυσίδας.\nΗ σελίδα των MacDonald’s στο Facebook γέμισε με σχόλια επισκεπτών που θέλουν να δουν το «Nutella burger» και στη γειτονιά τους, γιατί προφανώς είναι πολύ δύσκολο να αλείψουν Nutella πάνω σε ψωμάκια για hamburger.\nGegonota.eu: Το burger που θα σπάσει ταμεία: Δείτε τι θα σερβίρουν τα McDonald’s!


i-JUKEBOX.gr - Ξεκίνησε η προπώληση για τον IGGY POP και τους DISTURBED στο RELEASE ATHENS\nΠαρασκευή, 23 Νοεμβρίου 2018 13:49\tΓράφτηκε από: Γιάννης Νέγρης\nΞεκίνησε η προπώληση για τον IGGY POP και τους DISTURBED στο RELEASE ATHENS\nΞεκίνησε η προπώληση εισιτηρίων για το Release Athens με τον Iggy Pop, το Σάββατο 8 Ιουνίου στην Πλατεία Νερού, και τους Disturbed, την Κυριακή 30 Ιουνίου στο Γήπεδο Tae Kwon Do.\nΞεκινάει σήμερα, Παρασκευή 23/11, η προπώληση των εισιτηρίων για το Release Athens 2019!\nΣτις 10:00 αρχίζει η διάθεση των εισιτηρίων για τη συναυλία των Disturbed (30/6, Κλειστό Φαλήρου):\nH προπώληση ξεκινάει στα 30 ευρώ και για περιορισμένο αριθμό εισιτηρίων. Μετά την εξάντλησή τους, η τιμή θα διαμορφωθεί στα 33 ευρώ. Οι επόμενες φάσεις της προπώλησης θα ανακοινωθούν στην πορεία, ενώ η καταληκτική τιμή, στο ταμείο το βράδυ της συναυλίας, θα είναι 45 ευρώ.\nΣτις 11:00 αρχίζει η διάθεση των εισιτηρίων για τη συναυλία του Iggy Pop (8/6, Πλατεία Νερού):\nΗ προπώληση ξεκινάει προς 35 ευρώ, και για περιορισμένο αριθμό εισιτηρίων. Μετά την εξάντλησή τους , η τιμή θα διαμορφωθεί στα 40 ευρώ. Οι επόμενες φάσεις της προπώλησης θα ανακοινωθούν στην πορεία.\nΓεννιέται ο Frank Boeijen, πληκτράς των Gathering


Θεραπεία Μήτρας - Pantelis Efthimiou\nΟι παραδόσεις των αρχαίων μυστηρίων της Μήτρας διατηρήθηκαν ζωντανά από ένα ιερό κόκκινο νήμα το οποίο κρυφά περνούσε μέσα από πολλές εποχές και πολιτισμούς, κρυμμένο από το ευρύ κοινό και γνωστό μόνο σε όσους/όσες μπορούσαν να συνδεθούν με αυτό το ιερό κόκκινο νήμα των Ιερειών και Ιερέων της Θεάς. Ξεκινώντας από τα Ελευσίνια Μυστήρια στη συνέχεια μέσα από τις θηλυκές διδασκαλίες της Shakti , μέσα από τη γη των Κελτών, συνεχίζοντας στην παράδοση του Ιησού και της Μαγδαληνής και τέλος μέσα από τα σύγχρονα μυστήρια της Θεάς που δημιουργούνται μέσα από την Αγάπη των Ιερειών και Ιερέων της Θεάς.\nΜέσα στο πιο βαθύ μας πρωτεύον κέντρο ζει μια ισχυρή φωνή που μπορεί να μας καθοδηγήσει και να μας μεταμορφώσει. Η φωνή της Μήτρας είναι ένας πρωταρχικός εσωτερικός συγγραφέας σοφίας που περνάει μέσα από τους ατέλειωτους βρόχους του νου και κατεβαίνει στην ουσία του θέματος. Είναι μια άμεση, ευθεία ομιλία, και λουσμένη με απίστευτη διορατικότητα και διαίσθηση.\nΟι θρύλοι και οι μύθοι των ιερών ( ιέρειες και ιερείς) της μήτρας συχνά αντιστρέφονται, ώστε να καταγράφονται ως επικίνδυνες δυνάμεις που θα μας καταστρέψουν, όταν στην πραγματικότητα θα καταστρέψουν μόνο το διαμορφωμένο μυαλό (προσωπικότητα) που μας διαχώρισε από την ψυχή μας – την θεϊκή ψυχή μας – και την πλήρη αισθητηριακή μας αντίληψη, που ρέει και διασυνδέεται με πολλές σφαίρες φωτός.\nΟι μύθοι των σειρήνων που προσελκύουν στον θάνατο τα αρχέτυπα της αρσενικής ενέργειας στον θάνατο, είναι συμβολισμός μιας θηλυκής συνείδησης που μας εξοστρακίζει από το λογικό μας, αρρενωπό, μυαλό και μας οδηγεί στον πρωταρχικό μας – αληθινό – εαυτό. Αυτό αντικατοπτρίζεται από το γεγονός ότι οι σειρήνες και οι γοργόνες θεωρούνται πλάσματα των υδάτων, κάτοικοι των πρωταρχικών ωκεανών του αισθήματος.\nΤο ότι οι σειρήνες χρησιμοποιούν μουσικές λύρες και άρπα για να αποπλανήσουν τους άνδρες είναι μια κωδικοποιημένη αναφορά στην επίδραση της μουσικής στα κύματα του εγκεφάλου μας και την ικανότητά της να μας μεταφέρει σε μια κατάσταση έκστασης όπου η λογική διαλύεται και άλλες διαστάσεις ανοίγουν, έχοντας πρόσβαση στο δικό μας υποσυνείδητο.\nΕίναι σημαντικό να γίνει κατανοητό το γεγονός πως όλοι έχουμε μία μήτρα. Οι γυναίκες έχουν την φυσική μήτρα και οι άντρες την αιθερική μήτρα που τους συνδέει με την θεϊκή θηλυκή ουσία του πυρήνα τους & την μήτρα της βιολογικής αλλά και θεϊκής μητέρας.\nΣυνεδρία Μήτρας μέσα από τα Μυστήρια της Θεάς Ελ-Άνας\nΗ θεραπεία της Μήτρας μέσα από τα Μυστήρια της Θεάς ΕλΆνας έρχεται μέσα από τις αρχέγονες χορνογραμμές της Θεάς της Ελλάδας, της Θεάς ΕλΆνας. Το κόκκινο νήμα της Μήτρας που μας συνδέει με τα Ελευσίνια Μυστήρια , τα Δελφικά Μυστήρια και τα σύγχρονα Ελλανικά Μυστήρια του 21ου αιώνα . Σε αυτή την συνεδρία ακολουθούμε τα εξής βήματα :\nΣύνδεση με την Ιερή Μηλιά της Μήτρας ~ Χτίζοντας το ιερό δέντρο της Μήτρας σου : Εδώ ξανά δημιουργούμε από την αρχή το αρχέγονο δέντρο της Σοφίας και Γνώσης της Θεάς που επικοινωνεί μέσα από την Μήτρα.\nΗ φωτιά της Εστίας – Μήτρας σου ~ Ενεργοποίηση του Θεϊκού Σπινθήρα της Μήτρας. : Εδώ ενεργοποιούμε την ιερή φλόγα της Μήτρας , έτσι φέρνουμε την αλχημιστική ενέργεια για την απαλλαγή βαριών ενεργειών , εμφυτευμάτων , ασθενειών , πεποιθήσεων ( και άλλα πολλά) . Πέρα από την ενεργοποίηση μαθαίνει πως να διαχειρίζεσαι αυτή την φλόγα έτσι ώστε να υποστηρίζεις την μήτρα σου και το πεδίο σου όποτε το έχεις ανάγκη.\nΣύνδεση με το Αστέρι της Θεϊκή Μητέρας ~ Ιερή Γεωμετρία – Ενεργοποίηση . : Εδώ ανοίγουμε τον Ιερό Τροχό της ΕλΆνας μέσα από την Ιερή Γεωμετρία και τον Ήχο για την πλήρη σύνδεση σου με την Κοσμική Μήτρα της Δημιουργίας μέσα από το Αστέρι της ΕλΆνας.\nΣυνεδρία Μήτρας με την ενέργεια των Βοτάνων :Σε αυτή την συνεδρία εργαζόμαστε με την ενέργεια των βοτάνων. Αυτή η συνεδρία παντρεύει τα βότανα με την θεραπευτική δύναμη του σησαμέλαιου. Έτσι τα έλαια των βοτάνων δημιουργούν μία δυνατή αλχημιστική ενέργεια για την ίαση της Μήτρας. Αυτό το πολύ δυναμικό θεραπευτικό μείγμα απλώνεται στην περιοχή της μήτρας , στο τρίτο μάτι, στις παλάμες και στις πατούσες. Σε κάθε ιερή περιοχή που τοποθετούμε το μείγμα, ακολουθεί ένα υπέροχο , χαλαρωτικό και θεραπευτικό μασάζ. Ο θεραπευτής λαμβάνει μηνύματα για το τι χρειάζεται να καθαριστεί και απευθείας τα απομακρύνει μέσα από την διαισθητική κίνηση και εξαγνισμό των βοτάνων.\nΤέλος δίνετε άσκηση στο σπίτι με βότανα για 9 ημέρες.\nΣυνεδρία Μήτρας με την Καθοδήγηση της Μαγδαληνής και του Ιησού :\nΑυτή η συνεδρία είναι ειδικά διαμορφωμένη για την ίαση της μήτρας και συγκεκριμένα πάνω στο κανάλι των ερωτικών σχέσεων. Μέσα από αυτή την συνεδρία , ερχόμαστε σε επαφή με όλα τα τραυματισμένα κομμάτια της Μήτρας που δημιουργήθηκαν κατά την διάρκεια μίας ερωτικής σχέσης ή σεξουαλικής πράξης. Η Μήτρα απορροφά όλες τις ενέργειες κατά την διάρκεια μίας ερωτικής συμβίωσης ή ερωτικής πράξης. Μέσα από το κανάλι της Μαγδαληνής και του Ιησού εργαζόμαστε πάνω στα στρεβλωμένα ερωτικά αρχέτυπα , για τις γυναίκες είναι :\nΕρωμένη ~ Σύζυγος ~ Μητέρα\nκαι για τους άντρες είναι :\nΕραστής ~ Σύζυγος ~ Πατέρας\nΈτσι δημιουργούμε έναν ιερό χώρο για την Μήτρα. Στην συνέχεια εργαζόμαστε μέσα από τον ήχο και τις θετικές δηλώσεις έτσι ώστε η Μήτρα σου να ανοίξει σε ένα ενεργειακό επίπεδο, με αυτό τον τρόπο μπορούμε να δούμε μέσα στην Μήτρα και να διαβάσουμε τι υπάρχει εκεί που χρειάζεται ίαση και απομάκρυνση. Μόλις αυτό συμβεί συνεχίζουμε στέλνοντας την Ακτίνα της Μαγδαληνής ( Κόκκινη) και την Ακτίνα του Ιησού ( Μπλε) για την ευθυγράμμιση της Μήτρας. Τέλος ενεργοποιούμε την Εσωτερική Σελήνη και τον Εσωτερικό Ήλιο της Μήτρας σου.\nΑυτή η συνεδρία είναι ιδανική και για γυναίκες και για άντρες.\nΜερικά σχόλια ανθρώπων που έλαβαν θεραπεία μήτρας\n” Πολύ δυνατή θεραπεία με άμεσα αποτελέσματα. Προσωπικά μου έλυσε το πρόβλημα περιόδου, δεν είχα σταθερό κύκλο. Ευχαριστώ Πολύ.”\n”Ξεκίνησα τις συνεδρίες για την θεραπεία της μήτρας λόγο καρκίνου που βρέθηκε στην σάλπιγκα. Μετά από 6 συνεδρίες βίωσα το θαύμα, ο καρκίνος έφυγε μέσα από μία μικρή αιμοραγία. Σε ευχαριστώ πολύ.”\n”Από πάντα ένιωθα το κάλεσμα της Μητέρας, όμως είχα δυσκολία στο να μείνω έγκυος, με την θεραπεία της μήτρας αλλά και της άσκησης που μου δόθηκε κατάφερα να αποκτήσω ένα όμορφο πλασματάκι που λατρεύω πολύ . Το ωραιότερο Δώρο. Σε ευχαριστώ πολύ.”\n”Στην αρχή δεν πίστευα καθόλου στην θεραπεία αυτή, καθώς είμαι άντρας, όταν ο Παντελής μου πρότεινε την θεραπεία μήτρας για να μου διορθώσει την σχέση με την μητέρα μου αλλά και την ροή των οικονομικών σκέφτηκα ότι μου κάνει πλάκα. Όμως πραγματικά η αλλαγή ήταν απότομη και δυνατή. Δεν ξέρω τι να πω, νομίζω ότι ακόμα είναι τρελό.”\n”Απλά υπέροχη θεραπεία, πραγματικά επαναφέρει την ισορροπία στην μήτρα αλλά και στην γυναίκα μέσα μας.”\n”Είναι απίστευτο πόσο πολύ μεγάλη θεραπεία μπορείς να πάρεις μέσα από την μήτρα , τόσο για την ίδια την μήτρα , όσο και για τον πνευματικό σου εαυτό. Κατά την διάρκεια της συνεδρίας ένιωθα απίστευτα δυνατά την ενέργεια σε όλο μου το σώμα ,, που όμως επικεντρωνόταν σαν σπείρα στο σημείο της μήτρας. Υπέροχη εμπειρία και θεραπεία. ”


Αδιαφορία για τις δολοφονίες γυναικών στην Τουρκία - Ας Μιλήσουμε Επιτέλους\nΜια ακόμη δολοφονία νεαρής γυναίκας ταράζει τις τελευταίες μέρες την τουρκική κοινή γνώμη. Την περασμένη Τρίτη η 20χρονη Κερέν Έτσντεμιρ από την επαρχία Ορντού επέστρεφε σπίτι της μετά από μάθημα μπαλέτου, όταν ένας άγνωστος άνδρας, αφού την παρακολούθησε, εισέβαλε στο σπίτι της χωρίς η ίδια να το πάρει είδηση και με ένα μαχαίρι επέφερε βαριά τραύματα πάνω της. Η άτυχη κοπέλα υπέκυψε στα τραύματά της στο νοσοκομείο.\nΟ δράστης είχε βαρύ ποινικό μητρώο, είχε καταδικαστεί δώδεκα φορές για εγκλήματα, όπως παιδοκτονία και ληστεία. Λίγο πριν τη δολοφονία της 20χρονης, είχε αποδράσει από τη φυλακή. Συνελήφθη μια μέρα μετά τη στυγερή δολοφονία.\nΌπως αναφέρει το δημοσίευμα της Deutsche Welle, η δολοφονία της Κερέν τάραξε την τουρκική κοινωνία, ενώ πλήθος πολιτικών εξέφρασαν τα συλλυπητήριά τους. «Έχουμε πληγωθεί όλοι μας βαθιά. Ελπίζουμε να μην ξανασυμβεί. Οι εισαγγελείς μας ερευνούν κάθε πτυχή της υπόθεσης», ανέφερε ο τούρκος υπ. Δικαιοσύνης Αμπντουλχαμίτ Γκιουλ. Και ο υπ. Εσωτερικών Σουλεϊμάν Σοϋλού εξέφρασε δημόσια τα συλλυπητήριά του λέγοντας ότι «τίποτα δεν μπορεί να φέρει πίσω την κόρη μας». Αλλά όλες αυτές οι δηλώσεις δεν σημαίνουν ότι η τουρκική κυβέρνηση λαμβάνει σοβαρά υπόψιν τις δολοφονίες γυναικών. Για καιρό τόσο η κυβέρνηση, όσο και τουρκική δικαιοσύνη, συγκάλυπταν το πρόβλημα. Κι αυτό παρά το γεγονός ότι η ΜΚΟ «We Will Stop Femicide» κάνει λόγο για 430 δολοφονίες γυναικών στην Τουρκία μέσα στο 2019.\nΠολλές ΜΚΟ για τα δικαιώματα των γυναικών, αλλά και γκρουπ στα μέσα κοινωνικής δικτύωσης ασκούν πίεση στην τουρκική κυβέρνηση και τη δικαιοσύνη. Τελευταία, ο αριθμός των περιστατικών βίας κατά γυναικών αυξάνεται. Μια άλλη πρόσφατη υπόθεση δολοφονίας 23χρονης στην Άγκυρα, μέσα στον χώρο εργασίας της μετά από βιασμό προκάλεσε επίσης έντονες αντιδράσεις για τον τρόπο χειρισμού της από τις αρχές και τους δικηγόρους της υπόθεσης. Η 23χρονη Σουλ Τσετ βιάστηκε, χτυπήθηκε και στραγγαλίστηκε από τον διευθυντή και έναν συνάδελφό της, πριν οι δυο τους την ρίξουν από το παράθυρο παρουσιάζοντας την υπόθεση σαν αυτοκτονία. Την προηγούμενη εβδομάδα δικαστήριο απήγγειλε τις ποινές: ισόβια κάθειρξη στον βασικό δράστη και κάθειρξη 19 ετών στον συνεργό. «Δεν θα ξεχάσουμε ποτέ ότι οι ανακριτικές αρχές ήθελαν να επισπεύσουν τα διερεύνηση της υπόθεσης. Εμείς ως γυναίκες δείξαμε αλληλεγγύη και επιμείναμε», αναφέρει η Χούλια Γκιουλμπαχάρα από την οργάνωση «Platform for Equality Mechanisms».\nΟι διεθνείς υποχρεώσεις της Τουρκίας\nΟι ΜΚΟ για τα δικαιώματα των γυναικών πιστεύουν ότι ασκώντας πίεση θα αλλάξει η στάση των αρχών αλλά και της κοινωνίας των πολιτών. Πολλές γυναίκες βασίζονται στη Διεθνή Σύβαση της Κωνσταντινούπουλης του Συμβουλίου της Ευρώπης (2014) για την πρόληψη και καταπολέμηση της βίας κατά των γυναικών και της ενδοοικογενειακής βίας. Οι χώρες που συνυπέγραψαν τη Σύμβαση δεσμεύονται να λάβουν μέτρα για την αντιμετώπιση του προβλήματος. Αξίζει να σημειωθεί ότι και η Τουρκία έχει υπογράψει τη Σύμβαση της Κων/πολης πριν από πέντε χρόνια και διαθέτει τη νομική βάση για τη λήψη μέτρων πρόληψης και αντιμετώπισης. Ωστόσο πολλοί λένε ότι οι όροι της Σύμβασης δεν τηρούνται στην πράξη από την Τουρκία και ότι για την αποτελεσματική εφαρμογή της απαιτείται οι ανακριτικές και δικαστικές αρχές να τηρούν επίσης τις κατευθυντήριες γραμμές που αυτή θέτει.\nΌπως αναφέρει το δημοσίευμα της DW, σύμφωνα με την ακτιβίστρια Σενάζ Κιγμάζ Μπαχτσετσί που ζει στο Βερολίνο, η τουρκική κυβέρνηση δεν έχει τη θέληση να εκπληρώσει τις διεθνείς της υποχρεώσεις στο πεδίο αυτό. Πολλοί επίσης θεωρούν ότι η έλλειψη θέλησης για την αντιμετώπιση του προβλήματος έχει να κάνει και με τις πατριαρχικές δομές της τουρκικής κοινωνίας. Ακόμη κι αν υπάρχει η νομική βάση, συχνά αυτό που λένε σε μια γυναίκα-θύμα βίας είναι απλώς: «Πήγαινε πίσω στον άντρα σου» αναφέρει, τέλος, ο Τούρκος δικηγόρος Γκοκτσέ Γιαζάρ.\nLabels ανθρώπινα δικαιώματα, διάφορα, Κόσμος, Ροή, Τουρκία\n▼ Δεκ 10 (50)\nΧάρτες και κίτρινες κάρτες\nΗ κανονικότητα που λέγαμε επανήλθε, επιτέλους...\n"Η συμφωνία του Ερντογάν είναι επίδειξη ισχύος"\n«Είμαστε έτοιμοι να ενισχύσουμε στρατιωτικά τη Λιβ...\nΟ "σουλτάνος" ετοιμάζει τη νέα τουρκική επέλαση στ...\nTα τέσσερα μεγάλα πρόβληματα της ελληνικής εξωτερι...\nΝέο παραλήρημα από τον Ερντογάν με ευθείες απειλές...\nΡώμη: «Θα στηρίξουμε στρατιωτικά Ελλάδα και Κύπρο»\nΗ Κεραμέως δίνει άδεια λειτουργίας σε τζαμιά στην Κω\nΒούτσιτς: Αναγνωρίζουμε την εδαφική ακεραιότητα Ελ...\nΟι επιστολές της Ελλάδας στον ΟΗΕ για τη συμφωνία ...\nΈξαλλος ο «Σουλτάνος» μετά τη διπλωματική απομόνωσ...\nΜπλόκο των ΗΠΑ στην πώληση των F-35 στην Τουρκία\nΑπαιτείστε έμπρακτη στήριξη από την Ευρώπη, αλλιώς...\nΤο σκιάχτρο του «Πλανητάρχη» και ο ανατολίτης δορυ...\nΤσαβούσογλου: Έτοιμοι να υπογράψουμε παρόμοιες συμ...\nΒέλγοι πιλότοι μάρτυρες εναέριου τείχους της Π.Α. ...\nΑστυνομική βία. Μάθε και προφυλάξου (από τις μπούρ...\nΠρώην επικεφαλής της Στρατιωτικής Υπηρεσίας Πληροφ...\nΟ Ερντογάν εξήγγειλε γεώτρηση “μια ανάσα” από την ...\nΕκλέγουν καθηγήτρια πανεπιστημίου την Μπέτυ Μπαζιάνα\nΤο λιβυκό σταυρόλεξο και οι ξένοι «παίκτες»\nΧριστούγεννα 2019: Θυσία στον βωμό της συνύπαρξης ...\nΠότε -και πώς- τελείωσε η Μεταπολίτευση;\nΟ Ερντογάν δεν θέλει δώρα, τα ζητά όλα\nΤο ιδιώνυμο έγκλημα της εθνοκτονίας\nΕρντογάν: Η Ελλάδα θα πληρώσει διεθνώς το τίμημα γ...\nΤο φαινόμενο Τραμπ: Η υφήλιος γελάει, οι «χωριάτες...\nΤα τρία ανεπίλυτα ζητήματα του ΝΑΤΟ\nΔεν είναι συμφωνία, είναι γεωστρατηγική επιτυχία\n551 αφίξεις μέσα σε 24 ώρες στα νησιά του Αιγαίου\nΤα λάθη της Ελλάδας που οδήγησαν στη συμφωνία Τουρ...\nΠρος άρση το αμερικανικό εμπάργκο όπλων στην Κύπρο\nΤα ενεργειακά "υπερόπλα" της Ελλάδας απέναντι στην...\nΚι αν η Ρωσία έπαιρνε τη θέση της Τουρκίας στο ΝΑΤΟ;\nΟ σουλτάνος και εµείς\nH δίωξη στην Ελλάδα θα κινητοποιήσει τους Αλβανούς...\nΘα μπορέσει η Ευρώπη να εμπιστευτεί ποτέ ξανά την ...\nΕυρωκοινοβούλιο: Επιστολή 34 ευρωβουλευτών κατά το...\nΗ Τουρκία «διέπραξε πραξικόπημα» με τη Λιβύη\nΗ Αίγυπτος απέρριψε το μνημόνιο Τουρκίας - Λιβύης\nΕγκατάσταση ενός εκατ. προσφύγων στα βόρεια της Συ...\nΕρντογάν: Έχουμε δικαίωμα να αναπτύξουμε στρατό στ...\nΈβρος: Άγνωστοι έβαλαν τουρκική σημαία σε νησίδα ε...


Άγιος Εφραίμ (Νέας Μάκρης), ο εκ Τρίκκης καταγόμενος - "Αγιον Ορος" Χριστιανικό Ορθόδοξο Φόρουμ\nΆγιος Εφραίμ (Νέας Μάκρης), ο εκ Τρίκκης καταγόμενος\nΔημοσίευση από toula » Δευ Μάιος 07, 2018 11:50 pm\nΟ Άγιος και Μεγαλομάρτυς Εφραίμ γεννήθηκε στις 14 Σεπτεμβρίου 1384 στα Τρίκαλα Θεσσαλίας απο πολύτεκνους γονείς και είχε 7 αδέλφια και το βαφτιστικό του όνομα ήταν Κωνσταντίνος Μορφής. Σε ηλικία 14 χρόνων, το 1398 με την προτροπή της μητέρας του για να αποφύγει το παιδομάζωμα και την υποχρεωτική στράτευση απο τους Τούρκους πήγε στο Μοναστήρι του Ευαγγελισμού της Θεοτόκου στο Όρος των Αμωμών της Αττικής, πρώτα ως μοναχός και μετά ως Ιερέας.\nΤο 1416 οι Τούρκοι εισέβαλαν και λεηλάτησαν την Αττική και ανάγκασαν τον Δούκα των Αθηνών να δηλώσει υποταγή στον Σουλτάνο. Το 1424 οι Τούρκοι εισέβαλαν βιαίως στην Μονή του Ευαγγελισμού της Θεοτόκου και έσφαξαν όλους τους Πατέρες της Μονής. Ο Άγιος απουσίαζε στην σπηλιά του πάνω στο βουνό για προσευχή και μόλις επέστρεψε, αντίκρυσε τα πτώματα των Πατέρων και αφού τους έθαψε, θρήνησε γοερώς.\nΤον επόμενο χρόνο, την 14η Σεπτεμβρίου 1425 επανήλθαν οι βάρβαροι και βρήκαν τον Άγιο. Τον συνέλαβαν και τον βασάνιζαν επι 8 1/2 μήνες με μεγάλη μανία και βαρβαρότητα, βασανιστήρια όπως έκαναν στους Αγίους Γεώργιο, Δημήτριο, Αγία Αικατερίνη, Αγία Βαρβάρα και άλλους. Τέλος τον κρέμασαν ανάποδα απο μία παλαιά μουριά που υπήρχε στον περίβολο του μοναστηριού και τον τρύπησαν με ένα μεγάλο ξύλο αναμμένο στην κοιλιά στην περιοχή του αφαλού, μετά τον κάρφωσαν στο δέντρο με μεγάλα σουβλερά γύφτικα καρφιά.\nΟ Άγιος καιγόμενος συνέχισε να προσεύχεται.. και τελείωσε μαρτυρικώς την ζωή του απο τους Τούρκους στις 5 Μαίου 1426, ώρα 9 το πρωί... Κοιμήθηκε σε ηλικία 42 ετών.\nΒΙΟΣ ΚΑΙ ΜΑΡΤΥΡΙΟ\nΕΦΡΑΙΜ ΤΟΥ ΙΕΡΟΜΑΡΤΥΡΟΣ\nΟ μακάριος αυτός αθλητής του Κυρίου, του οποίου την πανσέβαστη μνήμη πανηγυρίζουμε, γεννήθηκε στη βυζαντινή Τρίκκη, δηλαδή στην πόλη μας, περί τα τέλη του 14ου αιώνα (14.9.1384). Το όνομά του ήταν Κωνσταντίνος Μόρφης και είχε άλλα έξι αδέλφια.\nΤο 1398, σε ηλικία 14 ετών, με την προτροπή της μητέρας του, για να αποφύγει το παιδομάζωμα και το γενιτσαρισμό που συνεπάγονταν, αφιερώθηκε στο Χριστό. Έγινε μοναχός στη Μονή του Ευαγγελισμού της Υπεραγίας Θεοτόκου που βρίσκεται σε ένα όρος της Αττικής, καλούμενο «Όρος των Αμώμων» στη σημερινή Νέα Μάκρη.\nΑπό τότε σήκωσε στους ώμους του το Σταυρό της μοναχικής ζωής και αξιώθηκε της ιεροσύνης. Εκεί, στη μετάνοιά του, μόναζε με θείο ζήλο, επιδιώκοντας τον αγιασμό του και αγωνίζονταν ασκητικά με άκρα εγκράτεια και άλλες κατά Χριστόν αρετές, καθαίροντας τον παλαιό εαυτό του και γενόμενος θεοειδής.\nΤο 1416 οι Αγαρηνοί Τούρκοι εισέβαλαν στην Αττική και τη λεηλάτησαν, υποχρεώνοντας τον Δούκα των Αθηνών να δηλώσει υποταγή. Το 1424 στίφος βαρβάρων Αγαρηνών εισέβαλαν από τη θάλασσα και κατέλαβαν βίαια το Μοναστήρι. Έσφαξαν όλους τους πατέρες. Ο Άγιος Εφραίμ έλειπε την ημέρα εκείνη στο βουνό, όπου συχνά κατέφευγε σε μία σπηλιά για προσευχή και άσκηση. Όταν επέστρεψε και είδε το κακό, έθαψε τους πατέρες και συνασκητές του αφού τους θρήνησε γοερά.\nΟι βάρβαροι όμως επανήλθαν την 14η Σεπτεμβρίου του επόμενου έτους (1425) και συνέλαβαν τον Άγιο μέσα στο μοναστήρι του. Τον υπέβαλαν σε φρικιαστικές τιμωρίες και συνεχείς βασανισμούς, με μεγάλο μίσος και μανία, επί 8 ½ ολόκληρους μήνες. Τον καταξέσκισαν και τον κατασπάραξαν σαν άγρια σκυλιά. Τα μαρτύρια του Αγίου ήταν στα ίδια μεγέθη με εκείνα των μεγαλομαρτύρων Γεωργίου του Τροπαιοφόρου, Δημητρίου του Μυροβλύτη, Αικατερίνης και Βαρβάρας.\nΣτο τέλος τον κρέμασαν ανάποδα από μία μουριά στην αυλή του μοναστηριού και τον τρύπησαν με ένα μεγάλο αναμμένο ξύλο στον αφαλό του, αφού προηγουμένως τον κάρφωσαν στο δένδρο με μεγάλα σουβλερά γύφτικα καρφιά. Ο μεγαλομάρτυρας καιγόμενος συνέχισε να προσεύχεται και έτσι παρέδωσε την ψυχή του στα χέρια του Θεού την 9η ώρα της 5ης Μαΐου 1426, σε ηλικία 42 ετών. Στο τέλος οι βάρβαροι Αγαρηνοί λεηλάτησαν και κατέστρεψαν το μοναστήρι ολοκληρωτικά.\nΟ δίκαιος αγωνοθέτης Χριστός του έδωσε διπλό το στέφος: του μάρτυρα και συγχρόνως του οσίου ένεκα της πρότερης ασκήσεώς του.\nΤα χρόνια όμως και οι αιώνες πέρασαν και η αγία περιοχή του μοναστηριού ερημώθηκε, ενώ το μαρτύριο του Αγίου λησμονήθηκε. Αγνοήθηκαν τα πάντα και τα σκέπασε η πλάκα της σιωπής μέχρι τον αιώνα μας.\nΠερί τα μέσα του 20ου αιώνα η μονή επανασυγκροτήθηκε με ευσεβή γυναικεία αδελφότητα, της οποίας προϊστατο μία οσιωτάτη μοναχή, η όντως μακαριστή Μακαρία (Δεσύπρη) από την Τήνο που κοιμήθηκε την 23.4.1999.\nΑυτή έλαβε άνωθεν πληροφορία με θεία έμπνευση και την 3η Ιανουαρίου 1950 έκανε ανασκαφές στην αυλή του μοναστηριού, όπου υπήρχαν εμφανή ερείπια αρχαίας κέλλας.\nΣκάβοντας βρέθηκαν οστά οσίου ανδρός που ετάφη στο σημείο εκείνο βιαστικά και άτακτα, προφανώς λόγω του φόβου των Αγαρηνών. Ο νεκρός κείτονταν από το νότο προς βορρά και η κεφαλή του ήταν πολύ υψηλότερα από το υπόλοιπο σώμα του, στηριζόμενη σε ένα βράχο, πράγμα που φανέρωνε το μαρτυρικό τέλος του οσίου ανδρός.\nTα λείψανα απέπνεαν ουράνια και υπερκόσμια ευωδία. Η μακαριστή Μακαρία τα περισυνέλεξε με σεβασμό και τα κατέθεσε σε κάποιο μέρος της Μονής. Ζητούσε δε επίμονα στην προσευχή της να της αποκαλυφθεί ποίου οσίου ανδρός ήταν.\nΜία ημέρα της φανερώθηκε, οφθαλμοφανώς και σε κατάσταση εγρηγόρσεως, την ώρα μάλιστα που τελούσε την εσπερινή ακολουθία της, ένας ιεροπρεπής μοναχός με οσιακή μορφή. Της είπε ότι τα λείψανα που βρήκε ανήκουν σ’ αυτόν, ότι ονομάζεται Εφραίμ και ότι διετέλεσε μοναχός της μονής από το 14ο έτος τη ηλικίας του. Ότι ανήμεροι Αγαρηνοί επιτέθηκαν στο μοναστήρι και υπέστη απ’ αυτούς μαρτυρικό θάνατο. Κοντολογίς όλα όσα εξιστορήθηκαν παραπάνω.\nΤότε λοιπόν, πεντακόσια είκοσι τέσσερα χρόνια αργότερα, πληροφορήθηκε η Χριστιανοσύνη το μαρτύριο αυτό από το ίδιο το στόμα του Μεγαλομάρτυρα Εφραίμ.\nΈκτοτε ο όσιος πατήρ ημών και μάρτυς του Χριστού Εφραίμ εμφανίσθηκε και εμφανίζεται όχι μία και δύο αλλά μυριάδες φορές, κατ’ όναρ και καθ’ ύπαρ, σε πολλούς πιστούς και άπειρα θαύματα ενήργησε και ενεργεί. Παραλύτους συνέσφιγξε και ανόρθωσε, πολλές δεινές και ανίατες ασθένειες ιάτρευσε και κάθε βοήθεια παρέχει, ταχύτατα μάλιστα, σε όσους προστρέχουν με πίστη στα άγια λείψανά του που είναι θησαυρισμένα στο καθολικό της μονής του στη Νέα Μάκρη.\nΈγινε άμισθος ιατρός των ψυχών και των σωμάτων χιλιάδων ανθρώπων που επικαλούνται το άγιο όνομά του και ζητούν τις σωστικές πρεσβείες του. Αγαπήθηκε από τους πιστούς όπως οι αρχαίοι και μεγάλοι άγιοι της Χριστιανοσύνης και ατέλειωτες σειρές ανθρώπων συρρέουν στο σεπτό σκήνωμά του.\nΟ Κύριος, λόγω της οσιακής βιοτής του και του μεγάλου μαρτυρίου του, του παρέσχε μεγίστη παρρησία και το χάρισμα της θαυματουργίας, κυρίως των ιάσεων.\nΠαρότι ακόμη δεν έγινε η επίσημη αγιοκατάταξή του, τιμάται καθολικά ως άγιος της Εκκλησίας μας. Βεβαία είναι η πίστη κλήρου και λαού ότι έχει απογραφεί στον Ουρανό από το Δεσπότη Χριστό στις δέλτους των Αγίων Του. Γι’ αυτό ναοί ανεγείρονται και πανηγυρίζουν στη μνήμη του, ιερές εικόνες του ιστορούνται και επίσημες ακολουθίες συντάχθηκαν για το μαρτύριό του και την ανακομιδή των λειψάνων του.\nΗ μνήμη του τιμάται την 5η Μαΐου και την 3η Ιανουαρίου εορτάζομε την ανακομιδή των λειψάνων του.\nΤαις αυτού αγίαις πρεσβείες Χριστέ ο Θεός ελέησον και σώσον ημάς.\nRe: Άγιος Εφραίμ (Νέας Μάκρης), ο εκ Τρίκκης καταγόμενος\nΔημοσίευση από stathisekp » Τρί Μάιος 08, 2018 10:22 am\nΤο κείμενο είναι πριν την αγιοκατάταξη του Αγίου γιατί όπως διαβάζουμε στον Ορθόδοξο Συναξαριστή (http://www.saint.gr/387/saint.aspx)\n"Το 2011 μ.Χ. το Οικουμενικό Πατριαρχείο της Κωνσταντινούπολης με την υπ’ αριθμ. 217/2-3-2011 Πατριαρχική και Συνοδική Πράξη κατέταξε τον Όσιο Εφραίμ στο επίσημο ορθόδοξο εορτολόγιο."\nΔεν το ήξερα ότι η αγιοκατάταξη έγινε τόσο πρόσφατα!!!


Με εντολή ISIS σχεδίαζαν δολοφονία Pacquiao - Fightsports - SPORT 24\nΜε εντολή ISIS σχεδίαζαν δολοφονία Pacquiao\nΔημοσίευση: 29 Απρ. 2016 11:11\nΤη δολοφονία του Φιλιππινέζου Manny Pacquiao είχε στα... σκαριά ο ISIS, ενώ πριν αυτόν είχε στόχο τον πρόεδρο της χώρας, Benigno Aquino. Σοκάρουν οι αποκαλύψεις που έρχονται στο φως της δημοσιότητας.\nΟι αποκαλύψεις του προέδρου των Φιλιππίνων, Benigno Aquino, για τα σχέδια του ISIS όσον αφορά την κατάληψη της Manila σοκάρουν τον κόσμο, ενώ μέχρι και αυτή τη στιγμή στο διαδίκτυο "τρέχουν" ειδήσεις και πληροφορίες για το έγκλημα που προσχεδιαζόταν.\nΣύμφωνα με νέες πληροφορίες ο ISIS, που έχει τον πλήρη έλεγχο των ανταρτών του "Abu Sayyaf", θα δολοφονούσε τον πρόεδρο και έπειτα είχε στα σκαριά την δολοφονία του πιο δημοφιλούς Φιλιππινέζου του Manny Pacquiao.\nΣε πρώτη φάση το σχέδιο που αποκαλύπτεται αναφέρει πως θα δολοφονούσαν κάποιο από τα παιδιά του και μετά θα τον είχαν απαγάγει έως ότου πάρουν στα χέρια τους τον πλήρη έλεγχο της πρωτεύουσας Μανίλα. Αμέσως μόλις πετύχαιναν τον σκοπό τους θα δολοφονούσαν και τον ίδιο...


ΟΦΗ - ΠΑΝΑΘΗΝΑΪΚΟΣ (18/10/20, 16:00) Σαρωτικές αλλαγές στον ΠΑΟ και πτώση του διπλού - MatchMoney\nΓια τον αγώνα ΟΦΗ-ΠΑΝΑΘΗΝΑΪΚΟΣ γράφει ο Γιώργος Φραδελάκης Ημερομηνία: 20:26 17/10/20\nΑδικείται ο ΟΦΗ από το 3-0 στην Τούμπα. Από το 8′ κυνηγούσε στο σκορ κόντρα στον ΠΑΟΚ, στην επανάληψη κυρίως όμως είχε μεγάλες ευκαιρίες για να ισοφαρίσει, ενώ δεν του δόθηκε πέναλτι και καθαρό πέναλτι. Τελικά δέχτηκε άλλα δύο γκολ στο 89′ και στο 92′.\nΣε φιλικό που έδωσε με τα Χανιά (SL 2) ήρθε ισόπαλος 1-1.\nΈντονος προβληματισμός στους Κρητικούς από τα πάρα πολλά προβλήματα τραυματισμών που προέκυψαν τον τελευταίο καιρό κι εκεί εστιάστηκε η προσοχή όλων το προηγούμενο διάστημα. Πάντως το κλίμα στην ομάδα παραμένει καλό, αφού οι τελευταίες εμφανίσεις, ενίοτε και τα αποτελέσματα, βοήθησαν για να ξεπεράσει τον πρόωρο ευρωπαϊκό αποκλεισμό.\n«Όταν γίνεται αλλαγή προπονητή σε μια μεγάλη ομάδα όπως ο Παναθηναϊκός τότε η ομάδα βρίσκει ένα νέο κίνητρο. Εμάς όμως δεν μας επηρεάζει. Θα συναντήσω πρώην συνεργάτες και καλούς φίλους. Αυτό δεν έχει να κάνει με τον αγώνα. Ξέρω τα δυνατά μας χαρακτηριστικά και θα κάνουμε την καλύτερη προσπάθεια και θα πάρουμε αυτό που θέλουμε στο γήπεδο», ανέφερε ο Γιώργος Σίμος που πέρασε για μία τετραετία ως προπονητές (2012-16) στην ακαδημία του Παναθηναϊκού.\n«Σίγουρα υπάρχουν τραυματισμοί αλλά έχουμε ένα γκρουπ παικτών που όποιος και να λείψει μπορούμε να τον αντικαταστήσουμε. Βλέπω τη δουλειά που γίνεται, έχουμε δουλέψει πολύ καλά και την Κυριακή αυτοί που θα αγωνιστούν θα δώσουν το καλύτερο που μπορούν για την ομάδα», πρόσθεσε ο Έλληνας τεχνικός.\nΜεταγραφικό “μπαμ” από τους Κρητικούς, που έβαλαν το… κερασάκι στην τούρτα με τον 33χρονο Ολλανδό, άλλοτε μέσο των Βιγιαρεάλ, Νάπολι, Μαγιόρκα, Σουόνσι και Άιντραχτ, Ντε Γκουζμάν.\nΠάρα πολλά τα προβλήματα, δεν πρόλαβε τελικά ο μπακ Μαρινάκης (2/0), νοκ άουτ οι βασικοί στόπερ Βούρος (3/0), Σελίμοβιτς (3/0), οι μεσοεπιθετικοί Νέιρα (4/1), Ναμπί (4/0) και ο εξτρέμ Σολίς (2/0), ενώ καιρό λείπουν οι εξτρέμ Βαζ (1/0), Τσιλιανίδης, Σόουζα.\nΠΙΘΑΝΗ 11ΑΔΑ (4-2-3-1): Βάτερμαν – Ουές, Γιαννούλης, Διαμαντής, Κοροβέσης – Μεγιάδο, Στάικος (Σακόρ) – Γρίβας, Στάρτζεον, Γκαργκαλατζίδης – Σαρδινέρο\nΕρίζουν για μία θέση στο κέντρο οι Στάικος και Σακόρ. Στην κορυφή το πιθανότερο είναι να παίξει ο Σαρδινέρο, αλλά δεν αποκλείεται να πάει στα πλάγια και να φούμε φορ τον Γιάννου.\nΤρία σερί Over 2,5 μετράει ο ΟΦΗ. Δεν κράτησε το μηδέν σε κανένα από τα πέντε φετινά του.\nΑκόμα μία μετριότατη εμφάνιση από τους “πράσινους” εντός έδρας με τον Άρη (0-1). Για περίπου 60 λεπτά δεν βλέπονταν, έχοντας βρεθεί πίσω στο σκορ από το 25′. Στη συνέχεια ανέβασαν την απόδοσή τους, είχαν 2-3 καλές στιγμές, με τον Αϊτόρ να αστοχεί σε κενό τέρμα, αλλά το γκολ δεν ήρθε ποτέ.\nΣαρωτικές αλλαγές μετά την εντός έδρας ήττα από τον Άρη, που άφησαν τον Παναθηναϊκό με μόλις ένα βαθμό σε τρεις αγωνιστικές. Αφού άφησαν να περάσει μία εβδομάδα, τελικά προχώρησαν στο προδιαγεγραμμένο φινάλε της συνεργασίας τους με τον Ντάνι Πογιάτος κι αντικαταστάτης του θα είναι ο πολύπειρος Ρουμάνος Λάζλο Μπόλονι, που πριν εννιά χρόνια πέρασε από τον ΠΑΟΚ. Το ντεμπούτο του ωστόσο θα γίνει την επόμενη εβδομάδα, καθώς στο Ηράκλειο το Τριφύλλι θα έχει στον πάγκο τον μέχρι πρότινος τεχνικό της Κ19 Σαλαϊδόπουλο, που θα προστεθεί στο τιμ του Μπόλονι.\nΕκτός από τον Πογιάτος, παρελθόν από τη θέση του τεχνικού διευθυντή αποτελεί και ο Τσάβι Ρόκα, που είχε δεχτεί έντονη κριτική για τον μεταγραφικό σχεδιασμό της ομάδας, αλλά κυρίως για την επιλογή του συμπατριώτη του για τον πάγκο. Για πρώτη φορά μετά από πολύ καιρό επισκέφτηκε το Κορωπί για να μιλήσει στους παίκτες ο μεγαλομέτοχος Γιάννης Αλαφούζος, θέτοντας προ των ευθυνών τους τους ποδοσφαιριστές της ομάδας.\n«Το να μιλήσουμε τώρα για τακτικούς σχηματισμούς, τακτικά ζητούμενα η για οτιδήποτε αφορά το καθαρά ποδοσφαιρικό σε τόσο λίγες μέρες νομίζω ότι θα ήταν άκυρο και unfair από τη δική μου πλευρά. Σε αυτό που προσπαθούμε να επενδύσουμε και να στηριχτούμε είναι η διάθεση που έχουν βγάλει όλες αυτές τις μέρες τα παιδιά, στη θετικότητα που υπάρχει σαν κλίμα και νομίζω ότι είναι αρκετά αυτά τα στοιχεία, με τόσους έμπειρους ποδοσφαιριστές και με τέτοιες προσωπικότητες που έχουμε στα αποδυτήρια το να επηρεάσει και την απόδοσή τους. Νομίζω αυτό είναι το βασικότερο σημείο που πρέπει να σταθούμε», δήλωσε ο νεαρός τεχνικός.\nΜεταγραφική έκπληξη για τους “πράσινους”, που ανακοίνωσαν τον Βραζιλιάνο πρώην μέσο του ΠΑΟΚ, Μαουρίσιο. Αποθεωτική υποδοχή για την αποστολή της ομάδας στο Ηράκλειο.\nΔεν λείπουν τα προβλήματα ξανά, αφού τέθηκαν νοκ άουτ ο μπακ Χουάνκαρ και ο αναπλ. εξτρέμ Σαβιέ, ενώ δεν πρόλαβε τελικά ο μέσος Αγιούμπ (2/0). Ανέτοιμος ακόμα ο μέσος Μαουρίσιο, νοκ άουτ παραμένουν ο μεσοεπιθετικός Βιγιαφάνιες, οι μπακ Χατζηθεοδωρίδης, Αντονίτο, ο φορ Ιωαννίδης και ο αμυντικός Μαυρομμάτης.\nΓια πρώτη φορά φέτος στην αποστολή ο επιθετικός Καμπετσής.\nΠΙΘΑΝΗ 11ΑΔΑ (4-4-2): Διούδης – Σάντσες, Σένκεφελντ, Βέλεθ, Ζαγαρίτης – Χατζηγιοβάνης, Κουρμπέλης, Μπουζούκης, Αϊτόρ, – Καρλίτος, Μακέντα\nΑλλαγή συστήματος αναμένεται από τους “πράσινους” σε σχέση με το 4-3-3 του Πογιάτος. Ο Συλαϊδόπουλος δοκίμασε μεσοβδόμαδα το 4-4-2 και είναι αρκετά πιθανό να το δούμε στο Ηράκλειο. Παλεύουν για μία θέση στο κέντρο οι Μπουζούκης και Αλεξανδρόπουλος δίπλα στον Κουρμπέλη.\nUnder 2,5 έληξαν και τα τρία παιχνίδια του Παναθηναϊκού.\nΞεκίνησε από σχετικά ψηλά η νίκη του Παναθηναϊκού, μετά τις τελευταίες εξελίξεις και τα κομβικά προβλήματα του ΟΦΗ ήταν αναμενόμενο να υποχωρήσει το διπλό. Οριακά “τσιμπημένο” προς τα πάνω τις τελευταίες ώρες, στο 2,22 max στον Stoiximan. Έχει τον πρώτο λόγο με δεδομένη την αλλαγή ψυχολογίας που φέρνει πάντα η αλλαγή προπονητή, αλλά και τις απουσίες σημαντικών παικτών των γηπεδούχων.\nΟμάδα που κάνει και δέχεται φάσεις ο ΟΦΗ, με το στανιό τα γκολ στα παιχνίδια του Παναθηναϊκού μέχρι στιγμής. Δεν θα αποκλείαμε να δούμε ένα ανοιχτό ματς στο Ηράκλειο, μοιάζει να έχει μπει ψηλά το over 2,5 στο 2,20+. Θα πάμε όμως πάσο.\nΑκόμα ψάχνει το πρώτο του επίσημο γκολ με τον Παναθηναϊκό ο Καρλίτος. Η αλήθεια είναι πως έχει απογοητεύσει μέχρι στιγμής ο Ισπανός, αλλά κάποια στιγμή δεν μπορεί να μη σπάσει το “ρόδι”. Απέναντι στην πειραματική άμυνα του ΟΦΗ, θεωρητικά του προσφέρεται η ευκαιρία. Βάσει απόδοσης -και μόνο- θα τον προτιμήσουμε από τον Μακέντα. Στο 3,00 πληρώνει το anytime του στο Pamestoixima.\nΣΟΥΠΕΡ ΛΙΓΚ 2010/2011 - 2011/2012 0 - 1 2012/2013 2 - 2 2013/2014 1 - 1 2014/2015 2 - 3 2015/2016 - 2016/2017 - 2017/2018 - 2018/2019 3 - 1 2019/2020 1 - 1, 0 - 0


Συνέντευξη Ευάγγελου Βενιζέλου στην εφημερίδα «Αγορά» και στον δημοσιογράφο Βαγγέλη Γιακουμή | ΠΑΣΟΚ\nΣυνέντευξη Ευάγγελου Βενιζέλου στην εφημερίδα «Αγορά» και στον δημοσιογράφο Βαγγέλη Γιακουμή\nΔΗΜΟΣΙΟΓΡΑΦΟΣ: Στη συνάντηση του Βερολίνου έγινε οριστική στροφή της κυβέρνησης ή έχετε ακόμη αμφιβολίες γι’ αυτό ;\nΕΥ. ΒΕΝΙΖΕΛΟΣ: Η συνάντηση του Βερολίνου εντάσσεται και αυτή στο παιχνίδι διγλωσσίας που εξακολουθεί να παίζει η κυβέρνηση. Δήθεν σκληρή στάση μέσα. Αντιφατική στάση έξω με δηλώσεις υπευθυνότητας και διάθεση συνεργασίας, χωρίς όμως πρακτικό αποτέλεσμα. Το ζούμε αυτό κάθε εβδομάδα επί δύο και πλέον μήνες τώρα. Χωρίς αποτέλεσμα. Στο μεταξύ επιδεινώνονται όλα τα μεγέθη της οικονομίας.\nΧάσαμε το πρωτογενές πλεόνασμα και το θετικό ρυθμό ανάπτυξης. Έχουμε υστέρηση εσόδων και διαρροή καταθέσεων. Επενδυτική ακινησία και αύξηση των μη εξυπηρετούμενων δανείων. Άρα οδεύουμε ολοταχώς προς Μνημόνιο 3, χωρίς να μπορούμε να αντιμετωπίσουμε τα οξύτατα τρέχοντα προβλήματα ρευστότητας. Και όλα αυτά εν έτει 2015. Φανταστείτε να ακολουθούσαμε αυτή την πολιτική το 2010, 2011, 2012, 2013, τι θα είχε συμβεί.\nΔΗΜΟΣΙΟΓΡΑΦΟΣ: Τι περιμένετε εσείς από το Eurogroup της Δευτέρας και τον κατάλογο μεταρρυθμίσεων που θα παρουσιάσει η κυβέρνηση ;\nΕΥ. ΒΕΝΙΖΕΛΟΣ: Έχει δημιουργηθεί η μεγάλη παρεξήγηση ότι στο Eurogroup περιμένουν τον κατάλογο μεταρρυθμίσεων της κυβέρνησης. Αυτό που εκκρεμεί είναι η συνολική αξιολόγηση της πορείας της ελληνικής οικονομίας, των δημοσιονομικών στοιχείων της, της μεταρρυθμιστικής προσπάθειας. Και αυτό θα γίνει από την τρόικα (τους λεγόμενους «θεσμούς»), αφού προσδιοριστεί το δημοσιονομικό πλαίσιο και το δημοσιονομικό κενό, αφού θα καθοριστούν οι δημοσιονομικοί στόχοι του 2015 – 2016. Στο πλαίσιο αυτό θα ενταχθούν οι μεταρρυθμίσεις, ιδίως αυτές που έχουν άμεσο ή έστω έμμεσο δημοσιονομικό αποτέλεσμα. Μετά από όλα αυτά θα ληφθεί απόφαση στο Eurogroup. Και όλα αυτά για να δοθεί η χρηματοδότηση της τετράμηνης παράτασης μέχρι 30 Ιουνίου. Μετά, δυστυχώς, βαδίζουμε στο Μνημόνιο 3. Στο μεταξύ όλα αυτά δεν περιλαμβάνουν τη σχέση με το ΔΝΤ, από το οποίο έχουμε να λαμβάνουμε τις πολλές δόσεις. Ούτε τις παρεμβάσεις στο χρέος που συμφωνήθηκαν το 2012, από τις οποίες εξαρτάται στην πραγματικότητα το δημοσιονομικό πλαίσιο. Η κυβέρνηση βρίσκεται σε στρατηγικό εγκλωβισμό. Δεν θέλει να κάνει ρήξη γιατί δεν έχει τέτοια κοινωνική εντολή και ξέρει ότι οι συνέπειες θα είναι καταστροφικές. Από την άλλη, δεν έχει κοινοβουλευτική πλειοψηφία που να στηρίζει μία καθαρή και έντιμη στροφή προς την υπευθυνότητα.\nΔΗΜΟΣΙΟΓΡΑΦΟΣ: Γιατί επιμένετε να έρθει στη Βουλή η σύμβαση παράτασης δανειακής σύμβασης που υπέγραψε ο κ. Βαρουφάκης μετά το Eurogroup της 20ης Φεβρουαρίου;\nΕΥ. ΒΕΝΙΖΕΛΟΣ: Γιατί είναι προφανές ότι η κυβέρνηση κρύβει τη σύμβαση παράτασης. Δεν θέλει να φανεί ότι υπέγραψε το ίδιο κείμενο με την προηγούμενη κυβέρνηση και κυρίως δεν θέλει να φανεί ότι τους πήραν μέσα από τα χέρια τα 11 δις του αποθεματικού του ΤΧΣ τα οποία ετέθησαν στον απόλυτο έλεγχο του EFSF και της ΕΚΤ. Τώρα η κυβέρνηση κατάλαβε ότι έδωσε πίσω 1,2 δις, που δεν έπρεπε, παρότι έχει οξύτατο πρόβλημα ρευστότητας.\nΕπίσης δεν κατάλαβε ίσως ότι τα 11 δις θα δοθούν για ανακεφαλαιοποίηση ή εκκαθάριση τραπεζών με τους νέους αυστηρούς όρους που ισχύουν στην ΕΕ και όχι όπως έγινε με τις δύο προηγούμενες ανακεφαλαιοποιήσεις.\nΠρόκειται για συντριπτική ήττα των δήθεν σκληρών διαπραγματευτών και υπάρχει φυσικά αντίστοιχη μεγάλη ευθύνη.\nΔΗΜΟΣΙΟΓΡΑΦΟΣ: Τελικά, η ΕΚΤ ασκεί εκβιαστική πίεση στην κυβέρνηση και ο Ντράγκι φέρεται αυστηρότερα από ότι στη τρικομματική κυβέρνηση το καλοκαίρι του 2012 ;\nΕΥ. ΒΕΝΙΖΕΛΟΣ: Η κυβέρνηση δεν έχει ακόμη καταλάβει ή υποδύεται κάτι τέτοιο, πως άλλο η ρευστότητα του τραπεζικού συστήματος που διασφαλίζεται από την ΕΚΤ, απευθείας ή μέσω του ELA και άλλο η ρευστότητα του δημοσίου. Η ΕΚΤ ενισχύει διαρκώς την ρευστότητα των ελληνικών τραπεζών. Ήδη το σχετικό ποσό τείνει στα 110 δις, με καταθέσεις περίπου 140 δις. Όμως αυτή η ρευστότητα δεν μπορεί να πάει στο δημόσιο ως έμμεσο δάνειο, που αυξάνει το χρέος, χωρίς πλαίσιο και χωρίς προοπτική.\nΔΗΜΟΣΙΟΓΡΑΦΟΣ: Ασκείτε έντονη κριτική στη κυβέρνηση ενώ δεν έχουν περάσει παρά μόνο δύο μήνες από τις εκλογές. Μήπως βιάζεστε ;\nΕΥ. ΒΕΝΙΖΕΛΟΣ: Δύο μήνες υπό τις παρούσες συνθήκες ισοδυναμούν με περισσότερα από δύο χρόνια. Ακυρώνονται επιτεύγματα και θυσίες του ελληνικού λαού που όταν το αντιληφθεί αυτό θα είναι δυστυχώς αργά.\nΔΗΜΟΣΙΟΓΡΑΦΟΣ: Σας κατηγορεί ο κ. Τσίπρας πως μαζί με τον Αντώνη Σαμαρά του βάλατε θηλιά στο λαιμό με ασφυκτικό χρονικό περιθώριο δύο μηνών έναντι των δανειστών με αποτέλεσμα να προκληθεί οικονομική ασφυξία στη χώρα και προβλήματα ρευστότητας στην αγορά και κατ’ επέκταση στην κοινωνία. Τι απαντάτε;\nΕΥ. ΒΕΝΙΖΕΛΟΣ: Ο κ. Τσίπρας έπρεπε αντί να παλινωδεί και να αυτοσχεδιάζει, να αξιοποιήσει το πλαίσιο που βρήκε έτοιμο. Να ολοκληρώσει την επί της ουσίας διαπραγμάτευση τον Φεβρουάριο, αξιοποιώντας τις δικές μας κόκκινες γραμμές, στις οποίες μπορούσε να προσθέσει τις δικές του. Να βγει στις 28 Φεβρουαρίου από το μνημόνιο και να πάει στην προληπτική πιστωτική γραμμή, όπως είχαμε σχεδιάσει και προσυμφωνήσει. Αυτό του αφήσαμε. Αντί γι αυτό, επιδείνωσε όλα τα μεγέθη, βύθισε τη χώρα στο τρέχον μνημόνιο, χωρίς να μπορεί καν να πάρει χρηματοδότηση και τώρα την οδηγεί βεβαίως πλησίστια στο μνημόνιο 3. Όλα δε αυτά, δυστυχώς, τα έχει ομολογήσει στην παρακλητική επιστολή του της 15ης Μαρτίου 2015 προς την κα Μέρκελ, που είναι ένα κείμενο αποκαλυπτικό. Εκεί υπάρχει και το καταπληκτικό δίλλημα, «αν είναι να πληρώσω μισθούς και συντάξεις ή διεθνείς υποχρεώσεις, θα προτιμήσω να πληρώσω μισθούς και συντάξεις ακόμα και αν πάω σε πιστωτικό γεγονός». Μα προφανώς πληρώνουμε πάντα μισθούς και συντάξεις, αν τεθεί αυτό το δίλλημα όμως, το επόμενο δεκαπενθήμερο θα έχεις και πιστωτικό γεγονός και αδυναμία καταβολής μισθών και συντάξεων.\nΔΗΜΟΣΙΟΓΡΑΦΟΣ: Φοβάστε κ. Πρόεδρε τυχόν χρεοκοπία τη χώρας ή Grexit ; Ή θα αναγκαστεί ο κ. Τσίπρας να προσφύγει σε νέο τρίτο μνημόνιο ;\nΕΥ. ΒΕΝΙΖΕΛΟΣ: Έχω πει πολλές φορές ότι ούτε διεθνές πιστωτικό γεγονός με τη νομική έννοια του όρου θα μας αφήσουν να υποστούμε, ούτε Grexit θα γίνει. Η χώρα δυστυχώς σέρνεται και υποβαθμίζεται εντός ευρώ, την ώρα που ήταν έτοιμη να βγει στην επιφάνεια και να περάσει στη συνέχεια στην ομαλότητα.\nΔΗΜΟΣΙΟΓΡΑΦΟΣ: Την εξεταστική επιτροπή για το μνημόνιο πως θα την αντιμετωπίσει το κόμμα σας;\nΕΥ. ΒΕΝΙΖΕΛΟΣ: Την περιμένουμε με χαρά. Ως διαρκή επιτροπή για να εξετάσει και το τι κάνει τώρα η κυβέρνηση και το πώς θα πάμε δυστυχώς στο μνημόνιο 3. Αλλά θα αρχίσουμε από τα αίτια της κρίσης και από την περίοδο 2004 – 2009, όχι από το 2010. Οι συμφωνίες ασυλίας που συνήψε ο ΣΥΡΙΖΑ με μια πλευρά της ελληνικής Δεξιάς, δεν θα επιβιώσουν στην Βουλή.\n28 Μαρτίου 2015 Αγορά, Βαγγέλης Γιακουμής, Ευάγγελος Βενιζέλος, πρόεδρος ΠΑΣΟΚ, Συνέντευξη\nPrevious Previous post: Απάντηση του Γραφείου Τύπου του ΠΑΣΟΚ σε ανακοίνωση της Εκπροσώπου Τύπου των ΑΝΕΛ M. Χρυσοβελώνη\nNext Next post: Δήλωση Γ. Κουτσούκου υπεύθυνου K.T.E. Οικονομικών σχετικά με την ΠΝΠ για τη ρύθμιση ληξιπρόθεσμων οφειλών


Οι πρόσφυγες κυκλοφόρησαν εφημερίδα στο Σχιστό! - Paraskhnio.gr\n15/08/2020 10:28 πμ\n02/01/2019 3:45 μμ\n02/01/2019 3:31 μμ\nΣυνεχίζονται οι εργασίες με την τοποθέτηση σκηνών στο στρατόπεδο «Στεφανάκη» στο Σχιστό, Κυριακή 14 Φεβρουαρίου 2016. Το κέντρο του Σχιστού είναι μία μονάδα προσωρινής στέγασης προσφύγων με στόχο να διευκολύνουν τη μετεγκατάσταση ανθρώπων που καταγράφονται στα νησιά και να μπορούν να προωθηθούν σε ευρωπαϊκές χώρες. ΑΠΕ-ΜΠΕ/ΑΠΕ-ΜΠΕ/Παντελής Σαΐτας\nΜια πρωτότυπη εφημερίδα εκδίδεται στο Σχιστό από πρόσφυγες για πρόσφυγες. Αρχισυντάκτρια η 28χρονη Μαχντιέ Χοσαϊνί από το Αφγανιστάν, ενώ η εφημερίδα ονομάζεται «Πουλιά αποδημητικά».\nΗ εφημερίδα είναι γραμμένη σε πολλές γλώσσες και ως κύρια θεματολογία της έχει όλα τα ζητήματα που απασχολούν τον προσφυγικό πληθυσμό. Επίσης, δίνει φωνή στα δικαιώματα των γυναικών διότι μέσα στην συντακτική ομάδα βρίσκονται άλλες δεκατέσσερις γυναίκες.\nΗ εφημερίδα έχει κυκλοφορήσει 13.000 αντίτυπα, ενώ τυπώνεται σε τρεις γλώσσες: τα αγγλικά, τα φαρσί και τα ελληνικά. Διανέμεται στα κέντρα φιλοξενίας προσφύγων και έχει την οικονομική στήριξη της Ύπατης Αρμοστείας του ΟΗΕ και της ΕΕ. Στο στήσιμο της εφημερίδας συμμετέχουν όχι μόνο πρόσφυγες αλλά και Έλληνες που έτσι βρίσκουν τρόπο για να μιλήσουν για το προσφυγικό.\nTagsεφημερίδα προσφύγων Πουλιά αποδημητικά Προσφυγικό Σχιστό\n15/08/2020 9:40 πμ\n15/08/2020 9:30 πμ


Για πάντα μαζί το ζεύγος Νικολαΐδη! - Onsports.gr\nOnsports Team\t04 Σεπτεμβρίου 2011, 17:28\nΓια πάντα μαζί το ζεύγος Νικολαΐδη!\nΥπό το βλέμμα του Νικολαΐδη Τζούνιορ, ο μπαμπάς Αλέξανδρος και η μαμά Ρούξι Ντουμιτρέσκου έδωσαν όρκους αγάπης και πίστης στο παρεκκλήσι της Παναγίας της Φανερωμένης στο κτήμα Λίκνο της Θεσσαλονίκης.\nΣε έναν παραμυθένιο γάμο, όπως τον είχαν ονειρευτεί μαζί, ο δις ασημένιος Ολυμπιονίκης του Ταεκβοντό, Αλέξανδρος Νικολαΐδης νυμφεύτηκε την αγαπημένη του και πρώην αρχηγό της γυναικείας ομάδας βόλεϊ Παναθηναϊκού, Ρούξι Ντουμιτρέσκου.\nΟ Νικολαΐδης Τζούνιορ, δεν σταμάτησε να κάνει χαρούλες και να σκορπίζει χαμόγελα στους παρευρισκόμενους ενώ περίμενε υπομονετικά το μυστήριο του γάμου να ολοκληρωθεί για να πάρει σειρά ο... ίδιος και να βαπτιστεί. Και το όνομα αυτού... Φίλιππος!\nΌπως ήταν φυσικό οι καλεσμένοι του ζευγαριού δεν θα μπορούσαν παρά να είναι από τον αθλητικό χώρο, όπως ήταν και η κουμπάρα τους, λίμπερο της ΑΕΚ, χαρά Σάκκουλα. Ο Μιχάλης Μουρούτσος με την αγαπημένη του Αναστασία Περάκη, ο Στάθης Ντονάς, ο Μπάμπης Τσιγγίδης, η αρχηγός του ΠΑΟ Ξανθή Μυλωνά που πρόσφατα παντρεύτηκε με πολιτικό γάμο, η μαμά Ελένη Φραγκιαδάκη, η Ελευθερία Χατζηνίκου, η Φίφη Σαπαρέφσκα.\nΣτο μυστήριο παραβρέθηκε επίσης και ο Πρόεδρος του Ερασιτέχνη Άρη, Νίκος Παπαδόπουλος, με την οικογένειά του και καμάρωσε τον αθλητή του Συλλόγου στο πιο μεγάλο βήμα της ζωής του.\nΤο Onsports εύχεται στους νεόνυμφους «βίον ανθόσπαρτον» και μετο καλό ένα αδερφάκι για να κάνει παρέα στο μικρό Φίλιππο! Εξάλλου, αμφότεροι λατρεύουν τα παιδιά!\n12 λεπτά πριν Στα «ερυθρόλευκα» ο Ντιέγκο Κόστα\n42 λεπτά πριν Έτοιμο το ΔΑΚ Λαμίας, ιστορικό ματς με Πανιώνιο!\n16 λεπτά πριν Jack και… Vieno!


Μπαρτσελόνα: Με τον χειρότερο τρόπο... - NewsIt.com.cy\n02.05.2013 | 07:56\nΤελευταία ενημέρωση: 02.05.2013 | 08:24\nΟ αποκλεισμός της Μπαρτσελόνα από την Μπάγερν Μονάχου ήρθε με τον χειρότερο τρόπο. Οι «μπλαουγκράνα» δέχτηκαν ταπεινωτική ήττα με 3-0 μέσα στο σπίτι τους και μπροστά από 90.000 οπαδούς. Απέναντι στους Γερμανούς, οι παίκτες του Βιλανόβα δεν είχαν λύσεις.\nΌτι κι αν δοκίμασε η Μπαρτσελόνα έδειξε εγλωβισμένη από την τακτική του Χάινκες. Στο πρώτο παιχνίδι δεν είχε ρυθμό και μετά το πρώτο γκολ που δέχθηκε, κατάρρευσε. Στον αγώνα του Καμπ Νου είχε την κατοχή αλλά και πάλι το τέρμα του Ρόμπεν την άφησε από κίνητρα. Η πρόκριση είχε χαθεί.\nΗ επόμενη μέρα στη Μπαρτσελόνα τη βρίσκει να επικεντρώνεται στο πρωτάθλημα και στην μαθηματική κατάκτηση του. Ο δρόμος για του Γουέμπλει σταμάτησε στη Μπάγερν. Οι Καταλανοί δέχθηκαν ένα ηχηρό χαστούκι από τους Γερμανούς. Δεν είναι τόσο ο αποκλεισμός, όσο ο τρόπος με τον οποίο ήρθε. Γιατί ήταν πολύ εμφατικός.\nΔεν αποκλείστηκε η Μπαρτσελόνα, προκρίθηκε η Μπάγερν.


10 τρόποι για να καταπολεμήσετε την "απληστία" των παιδιών | imommy\nimommy.gr • Παιδί • 10 τρόποι για να καταπολεμήσετε την «απληστία» των παιδιών\n10 τρόποι για να καταπολεμήσετε την «απληστία» των παιδιών\nΠαιδί | 22 Οκτωβρίου 2012 | 14:05 | Ελένη Χαδιαράκου\nΗ αλήθεια είναι πως η απληστία είναι ένα συναίσθημα που χαρακτηρίζεται από μεγάλες δόσεις παραλόγου. Γι’ αυτό ακριβώς και εκ πρώτης όψεως έχει κάτι το παιδικό. Τα παιδιά βλέπουν κάτι και το θέλουν, χωρίς ενοχές και ενδοιασμούς. Αρπάζουν το παιχνίδι του άλλου παιδιού, επειδή «τους γυάλισε», χωρίς να σκεφτούν ή να ακούσουν τίποτα. Με την ίδια ευκολία, όμως, το ξεχνάνε και το δίνουν πάλι πίσω. Τα παιδιά δεν είναι άπληστα, είναι απλώς παρορμητικά. Θέλουν αμέσως αυτό που βλέπουν, και το ξεχνάνε την επόμενη στιγμή. Μπορούν, όμως, εύκολα να γίνουν άπληστα, αν καταλάβουν ότι έχουν τη δυνατότητα να αποκτήσουν οτιδήποτε επιθυμήσουν, πριν καν το ζητήσουν.\n1. Δώστε το καλό παράδειγμα Ακόμη κι εμείς οι ενήλικοι κατά καιρούς συμπεριφερόμαστε σαν «άπληστα παιδιά». Συχνά παρασυρόμαστε από τις επιθυμίες μας, και ακόμα συχνότερα μπερδεύουμε το «ευχαριστιέμαι» με το «ξοδεύω», και το «υπάρχω» με το «έχω». Έτσι και με τα παιδιά μας, συχνά τείνουμε να πιστέψουμε ότι η ευτυχία τους βρίσκεται ή τουλάχιστον εξαρτάται από την αφθονία αγαθών και ότι καλοί γονείς είμαστε μόνον όταν τους την προσφέρουμε. Στην εποχή αυτή της αφθονίας, η «έλλειψη» ή η «μη εκπλήρωση» είναι λέξεις που μας τρομάζουν, ιδιαίτερα όταν αφορούν τα παιδιά. Μερικοί από εμάς συγχέουμε τόσο πολύ τις ζωτικές ανάγκες (αγάπη, τρυφερότητα, σωματική επαφή, κατανόηση) των παιδιών με τις παροδικές τους επιθυμίες, που πιστεύουμε ότι θα τα βλάψουμε ανεπανόρθωτα αν δεν τους εξασφαλίσουμε αφθονία υλικών αγαθών. Αν εμείς οι ίδιοι είμαστε άπληστοι, σαφώς και δεν μπορούμε να πείσουμε το παιδί για το αντίθετο. Αν εμείς οι ίδιοι δίνουμε μεγάλη σημασία στα υλικά αγαθά, τότε και εκείνο θα πάρει το μήνυμα ότι η αξία στην κοινωνία μετριέται με την ποσότητα και όχι με την ποιότητα. Έτσι, μεγαλώνοντας θα υποφέρει από ένα διαρκές και ανούσιο ανικανοποίητο συναίσθημα, ενώ η αυτοεκτίμησή του θα συνδέεται αποκλειστικά και μόνο με τα υλικά αγαθά. Αυτό που θα πρέπει να του εξηγήσουμε είναι ότι στη ζωή τίποτα δεν μας προσφέρεται απλόχερα και, βέβαια, πως η ευτυχία συνδέεται με τα απλά πράγματα της καθημερινότητας και όχι με τα υλικά αγαθά.\n2. Μην ικανοποιείτε κάθε τους επιθυμία Τα παιδιά που αποκτούν ό,τι ζητούν, στην ενήλικη ζωή τους δεν μπορούν να διαχειριστούν την απογοήτευση. Αν δεν μάθουν να «δουλεύουν» -ή έστω να περιμένουν- για να αποκτήσουν κάτι, θα είναι μονίμως ανικανοποίητα. Αν αφήσουμε το παιδί να πιστεύει ότι κάθε επιθυμία του είναι για εμάς υποχρέωση, το μόνο σίγουρο είναι πως θα γίνει αλαζόνας. Αυτό που οφείλουμε να κάνουμε είναι να του δίνουμε την ευκαιρία να εκφράζει τις επιθυμίες του, αλλά όχι να τις πραγματοποιούμε άμεσα. Μόνο έτσι μπορεί να μάθει να ονειρεύεται, να φαντάζεται τον εαυτό του μελλοντικά, να ξεχωρίζει και να νιώθει τη στιγμή που οι επιθυμίες του εκπληρώνονται. Αυτή η τόσο σημαντική εμπειρία το βοηθάει και σε κάτι ακόμη: Να αποδεσμευτεί από την παιδική φαντασίωση της παντοδυναμίας: «Εγώ είμαι το κέντρο του κόσμου, όλα περιστρέφονται γύρω από μένα και τις επιθυμίες μου».\n3. Μιλήστε τους για τα χρήματα Ακόμη και ένα πεντάχρονο παιδί μπορεί να αξιολογεί την αξία των πραγμάτων, αρχίζοντας με το να μάθει να πληρώνει. Ένας μικρός κουμπαράς και μερικές απλές συμβουλές αρκούν για να του διδάξουν την έννοια της οικονομίας. Την επόμενη, λοιπόν, φορά που θα αναπηδήσει μέσα στο κατάστημα δώρων και θα αναφωνήσει: «Το θέλω αυτό», μπορείτε να του απαντήσετε: «Μπορείς να το πάρεις με τα δικά σου χρήματα».\n4.Μάθετέ τους να βάζουν προτεραιότητες Οι γιορτές, τα Χριστούγεννα και τα γενέθλια είναι οι πιο αντιπροσωπευτικές ημέρες για έξαρση της παιδικής απληστίας. Και βέβαια οι διαφημίσεις συμβάλλουν κατά πολύ σ’ αυτήν. Για να τα βοηθήσετε να διαλέξουν κάποιο δώρο και να μην πελαγοδρομούν απέναντι στην πληθώρα των προσφερόμενων προϊόντων, δώστε τους μία κόλα χαρτί και πείτε τους να φτιάξουν μία λίστα με τρία πράγματα που θα επιθυμούσαν. Μετά ρωτήστε τους πιο απ’ όλα θα ήθελαν περισσότερο. Αυτό θα τα βοηθήσει πολύ να μάθουν να βάζουν προτεραιότητες.\n5. Ανταμείψτε τα, αλλά όχι άμεσα Κάθε παιδί έχει ανάγκη από την ανταμοιβή, αλλά -επειδή από φύση τους είναι ανυπόμονα- πάντα την επιζητούν πιεστικά και άμεσα. Αν, για παράδειγμα, του τάξετε κάποιο παιχνίδι σαν επιβράβευση που μάζεψε τα πράγματά του, αγοράστε το αλλά όχι άμεσα. Αφήστε να περάσει κάποιος χρόνος, για να τσεκάρετε αν χάσει το ενδιαφέρον του, αλλά και για να το μυήσετε στην υπομονή.\n6. Μάθετέ τους να εκτιμούν τις αληθινές αξίες Όταν τα παιδιά έχουν οτιδήποτε θελήσουν, σίγουρα θα μπερδέψουν το συναίσθημα με τα υλικά αγαθά. Κινδυνεύουν, λοιπόν, να αρχίσουν να αδιαφορούν για όσους τα πλησιάζουν χωρίς να φέρνουν τα πολυπόθητα δώρα και θα έχουν δυσκολία να αντιληφθούν τη συμβολική αξία κάθε προσφοράς ή κάθε απλής, καλοπροαίρετης χειρονομίας.\n7. Μάθετέ τους να δίνουν στους άλλους Με το άλλοθι πως τα παιδιά στενοχωριούνται εύκολα, συχνά αποφεύγουμε να τους μιλήσουμε για την «άσχημη» πλευρά της ζωής. Μη φοβάστε να μιλήσετε μαζί του γι’ αυτήν. Εξηγήστε του πως υπάρχουν παιδιά που δεν έχουν τη δυνατότητα να αγοράσουν παιχνίδια και ότι όλα δεν ζουν κάτω από ιδανικές συνθήκες. Κι όσοι έχουν τη δυνατότηταν οφείλουν να τα βοηθούν. Επίσης, όταν πλησιάζουν γιορτές, προτείνετέ του να κάνετε μαζί ένα ξεκαθάρισμα στα παιχνίδια του. Πείτε του πως όσα δεν θέλει πια, θα πάνε σε παιδιά που δεν έχουν καθόλου παιχνίδια. Αυτό θα το βοηθήσει όχι μόνο να αναπτύξει μια κριτική σκέψη («αυτό είναι καλό, το άλλο άχρηστο»), αλλά και να μάθει την έννοια της γενναιοδωρίας.\n8. Ξοδέψτε περισσότερο χρόνο απ’ όσο χρήματα Κάποιοι γονείς αναπτύσσουν συναισθήματα ενοχής απέναντι στα παιδιά τους για διάφορους λόγους. Ενδέχεται να δουλεύουν πολλές ώρες και να μην μπορούν να τους αφιερώσουν χρόνο, να μαλώνουν μαζί τους ή να είναι πολύ αυστηροί και μετά να το μετανιώνουν, ή να έχουν χωρίσει. Όποιος κι αν είναι ο λόγος, αισθάνονται ότι το παιδί δεν είναι ευτυχισμένο εξαιτίας τους και προσπαθούν να το ικανοποιήσουν με δώρα, για να εξαγοράσουν την αγάπη του. Στην ουσία, είναι σαν να του λένε: «Αγάπα με, είμαι καλός γονιός». Η υπερπροσφορά δώρων συνιστά ένα «άλλοθι» όταν δεν αισθανόμαστε επαρκείς ως γονείς. Όμως, το μεγαλύτερο δώρο για ένα παιδί είναι η πραγματική αγάπη, αυτή που δεν παζαρεύεται, αλλά που μεταφράζεται με το ενδιαφέρον μας, την επικοινωνία μας, την κατανόηση και το χρόνο που περνάμε μαζί τους.\n9. Διδάξτε τους την απόλαυση Μια βόλτα στο πάρκο, μια εκδρομή στην εξοχή, ένα πάρτι-έκπληξη είναι μικρές απολαύσεις που γίνονται χωρίς να κοστίζουν τίποτα. Μυήστε το σ’ αυτές.\n10. Μήπως φταίω εγώ που είναι τόσο άπληστο;\nΤα παιδιά δεν γεννιούνται άπληστα. Γίνονται. Κι αυτό γιατί ορισμένοι γονείς δυσκολεύονται να εκφράσουν την αγάπη τους με λόγια ή με απλές συμπεριφορές – μια τρυφερή αγκαλιά, ένα «μπράβο», που το παιδί έχει ανάγκη, και στρέφονται στα δώρα. Έτσι χάνουν τη συναισθηματική επαφή μαζί του, ενώ του περνούν το μήνυμα ότι η αγάπη εκφράζεται μόνο με την ύλη. Τα παιδιά αυτά μπαίνουν στη λογική τού να ζητούν συνεχώς από τους γονείς και γίνονται χειριστικά απέναντί τους. Πολλοί γονείς, επίσης, στερημένοι οι ίδιοι στα παιδικά τους χρόνια, θεωρούν ότι το παιδί τους πρέπει να έχει «τα πάντα», για να μη νιώσει όπως εκείνοι όταν ήταν παιδιά. Όμως, τόσο η στέρηση όσο και η αλόγιστη παροχή υλικών αγαθών μπορούν να οδηγήσουν στην απληστία.


Βιωματικά Σεμινάρια | Page 2 | Ανθρώπινος Κήπος (Human Garden)\nΕπανάληψη του σεμιναρίου «Πένθος και Απώλεια» σε συνεργασία με τα Μαθήματα Ζωής, Σάββατο 29 Νοεμβρίου 2014 και ώρα 18.00. Ελάτε να μιλήσουμε ανοιχτά για τη ΖΩΗ και τις διαδρομές της...\nΣυμβουλευτική για τους Οικείους Εξαρτημένων Ατόμων\nΔωρεάν σεμινάριο για συγγενείς και οικείους εξαρτημένων ατόμων την Τετάρτη12 Νοεμβρίου στις 19.30.\nΗ ζήλεια και πώς τη διαχειριζόμαστε\nΠόσο υγιές είναι να ζηλεύει κάποιος;\nΠότε η ζήλεια είναι υγιής και πότε παθολογική;\nΠολλοί την έχουμε αισθανθεί για κάποιον, ή για κάτι.\nΗ σύγκρουση και πως βγαίνουμε από αυτή\nΗ σύγκρουση πολλές φορές είναι αναπόφευκτη. Στο εργαστήριο θα διερευνήσουμε τη στάση που υιοθετεί ο καθένας μας απέναντι σε αυτή τη κατάσταση.\nΟ Ανθρώπινος κήπος σε συνεργασία με τα Μαθήματα Ζωής σας προσφέρουν ένα σεμινάριο με θέμα: «Πένθος και Απώλεια». Σαββάτο 7 Δεκεμβρίου 2013 και ώρα 18.00 ελάτε να μιλήσουμε ανοιχτά για τη ΖΩΗ και τις διαδρομές της, να μιλήσουμε δυνατά για αυτά που οι άνθρωποι ψιθυρίζουν πίσω από κλειστές πόρτες.\nH νευροβιολογία της εξάρτησης και το κέντρο της ανταμοιβής του εγκεφάλου\nΤετάρτη 30 Οκτωβρίου στις 20.30, δωρεάν βιωματικό εργαστήριο. Η εξάρτηση δεν είναι κάτι αφηρημένο και σίγουρα δεν είναι αυτό που πολλοί χαρακτηρίζουν ως ηθική ανεπάρκεια. Έχει να κάνει με τα συστήματα του ανθρώπινου οργανισμού, πάντα βεβαία σε συνάρτηση με τον ψυχικό και συναισθηματικό τομέα. Σας καλούμε να συζητήσουμε για αυτά τα θέματα...


Το σχέδιο νόμου του Υπ. Παιδείας αναβαθμίζει την Ανώτατη Εκπαίδευση της Χώρας μας – Στέφανος Σωτ. Γκίκας\nΤο σχέδιο νόμου του Υπ. Παιδείας αναβαθμίζει την Ανώτατη Εκπαίδευση της Χώρας μας»\nΟμιλία επί του σχεδίου νόμου του Υπουργείου Παιδείας και Θρησκευμάτων για την ανώτατη εκπαίδευση, το οποίο συζητείται σήμερα στην Ολομέλεια της Βουλής, πραγματοποίησε ο Βουλευτής Κέρκυρας της Νέας Δημοκρατίας, Στέφανος Γκίκας.\nΟ Βουλευτής παρατήρησε ότι το σχέδιο νόμου έχει ως στόχο την αναβάθμιση της ανώτατης εκπαίδευσης, υιοθετώντας βέλτιστες πρακτικές του εξωτερικού, ώστε τα Ελληνικά ΑΕΙ να μπορούν να συναγωνίζονται τα αντίστοιχα ιδρύματα του εξωτερικού. Σημείωσε επιπλέον, ότι στις διατάξεις εμπεριέχονται πολλές καινοτομίες, οι οποίες θα βοηθήσουν προς αυτή την κατεύθυνση.\nΟ κ. Γκίκας αναφέρθηκε στην θέσπιση της Εθνικής Αρχής Ανώτατης Εκπαίδευσης (ΕΘΑΑΕ), η οποία αντικαθιστά την ΑΔΙΠ, με τις αρμοδιότητές της να εμπλουτίζονται σε τρεις σημαντικούς τομείς: στον στρατηγικό σχεδιασμό, στη χρηματοδότηση των ΑΕΙ και στην αξιολόγησή τους.\nΣυγκεκριμένα, ανέφερε ότι το Ανώτατο Συμβούλιο της ΕΘΑΑΕ θα εισηγείται στον Υπουργό Παιδείας τετραετές πρόγραμμα εθνικής στρατηγικής, πράγμα που θεσπίζεται για πρώτη φορά και την ίδρυση, συγχώνευση ή κατάργηση Τμημάτων, Σχολών ή Πανεπιστημίων. Υπογράμμισε ότι θα παρακολουθεί επιπλέον την μετάβαση των αποφοίτων στην αγορά εργασίας και θα εισηγείται επιπλέον προτάσεις για την διασφάλιση της υψηλής ποιότητας.\nΟ Στέφανος Γκίκας έδωσε έμφαση στο γεγονός ότι το Ανώτατο Συμβούλιο θα ασχολείται και με την κατανομή της ετήσιας επιχορήγησης των ΑΕΙ, όπου προβλέπεται μία σημαντική καινοτομία. Πλέον, το 80% των κονδυλίων θα διανέμεται στα ΑΕΙ βάσει αντικειμενικών κριτηρίων, ενώ το 20% θα συνδέεται με τους δείκτες ποιότητας των Ιδρυμάτων. Ενώ όλα τα ΑΕΙ μπορούν να λάβουν το 100% της επιχορήγησης, ο Βουλευτής τόνισε ότι δίνεται ισχυρό κίνητρο στα ΑΕΙ να προβούν σε βελτιώσεις στην έρευνα, στην εξωστρέφεια και στην ποιότητα και αποτελεσματικότητα της εκπαίδευσης, προκειμένου να αντλήσουν περισσότερους πόρους.\nΟ κ. Γκίκας αναφέρθηκε και στις διατάξεις που αφορούν στους Ειδικούς Λογαριασμούς Κονδυλίων Έρευνας (ΕΛΚΕ), διηγούμενος ότι μόλις ανέλαβε η Υπουργός Παιδείας, την επισκέφθηκε προκειμένου να της μεταφέρει το αίτημα καθηγητών του Ιονίου Πανεπιστημίου να μειωθεί η γραφειοκρατία γύρω από τους ΕΛΚΕ, ώστε τα ερευνητικά προγράμματα να υλοποιούνται πιο αποτελεσματικά.\nΟ Βουλευτής εξήγησε ότι με τις προτεινόμενες διατάξεις «στην ουσία παύεται η γραφειοκρατική αγκύλωση που δυσχέραινε την υλοποίηση ερευνητικών έργων και προγραμμάτων.» Έτσι, μεταξύ άλλων, πλέον ο προϋπολογισμός κάθε έργου ή προγράμματος θα είναι αυτοτελής και διακριτός σε σχέση με τον προϋπολογισμό των υπόλοιπων έργων, ενώ για τα πολυετή έργα θα είναι συνοπτικός και δεν θα πραγματοποιείται επιμέρους κατανομή των κονδυλίων στα έτη. Ο Στέφανος Γκίκας συμπέρανε ότι θεσπίζεται «μεγαλύτερη ευελιξία στην λειτουργία των ΕΛΚΕ, πράγμα που θα διευκολύνει σημαντικά το έργο των ερευνητών, χωρίς να παραμερίζονται ωστόσο η διαφάνεια και η λογοδοσία.»\nΣε ότι αφορά στην αναστολή λειτουργίας των 37 Τμημάτων που ιδρύθηκαν επί ΣΥΡΙΖΑ, ο Βουλευτής τόνισε ότι προτού ιδρυθούν δεν προηγήθηκε η υποχρεωτική τους αξιολόγηση από την ΑΔΙΠ, ενώ δεν πραγματοποιήθηκαν μελέτες σκοπιμότητας και δεν διαπιστώθηκε η αναγκαιότητα και η βιωσιμότητα των Τμημάτων. Επιπλέον, επικρότησε το γεγονός, ότι δίνεται η δυνατότητα, η νέα ΕΘΑΑΕ να αξιολογήσει τα εν λόγω Τμήματα και να εισηγηθεί αν θα πρέπει να λειτουργήσουν ή όχι.\nΣε ότι αφορά στο άρθρο 50, για την αναγνώριση ξένων πτυχίων, ο Στέφανος Γκίκας υπενθύμισε ότι Οδηγία της ΕΕ του 2005 προβλέπει ότι κάτοχοι πτυχίων εξωτερικού, τα οποία έχουν αναγνωριστεί από το ΔΟΑΤΑΠ, μπορούν να λάβουν μέρος στις διαδικασίες πρόσληψης μέσω ΑΣΕΠ. Έδωσε έμφαση στο γεγονός ότι ο ΣΥΡΙΖΑ διατήρησε την συγκεκριμένη ρύθμιση επί τέσσερα χρόνια και «λίγο πριν τις εκλογές, προφανώς για μικροπολιτικούς λόγους, την κατήργησε με νόμο.» Δήλωσε πως ορθώς το Υπουργείο Παιδείας την επαναφέρει, καθώς η Χώρα οφείλει να συμμορφώνεται με τις επιταγές της ΕΕ.\nΚλείνοντας την ομιλία του ο Στέφανος Γκίκας συμπέρανε ότι το υπό ψήφιση σχέδιο νόμου προάγει την ανώτατη εκπαίδευση και ακολουθεί καλές πρακτικές του εξωτερικού. Δήλωσε δε βέβαιος ότι τα Ελληνικά ΑΕΙ, σε λίγα χρόνια θα είναι και στο ερευνητικό πεδίο ισάξια με τα ΑΕΙ άλλων προηγμένων χωρών.\nΕνισχύεται το ΕΚΑΒ Κέρκυρας με Προσωπικό και Μέσα →


Αδύναμος Κρίκος: Παίκτρια δίχως προηγούμενο! Τι είπε για την Έλενα Ακρίτα; (video) | Showbiz\nΗ Φωτεινή δεν είναι μια συνηθισμένη παίκτρια στον Πιο Αδύναμο Κρίκο.\nΕίναι μια παίκτρια που εξομολογήθηκε on air τον έρωτά της για τον παρουσιαστή και μίλησε και για την Έλενα Ακρίτα. Ο Τάσος Τρύφωνος δεν μπόρεσε να κρύψει την έκπληξή του, καθώς η Φωτεινή τον αιφνιδίασε!\n«Είσαι η λατρεία μου. Το λέω δημόσια. Σε λατρεύω αλήθεια, δεν λέω μπούρδες είναι η αλήθεια. Θα ερχόμουν στην Κύπρο αλλά φοβάμαι τα αεροπλάνα. Θα ερχόμουν και θα σας έβλεπα κιόλας. Σε έχω εικόνισμα και στο σπίτι μου. Δεν έχω χάσει κανένα επεισόδιο! Σε γουστάρω! Είσαι ο καλύτερος τύπος, ο καλύτερος παρουσιαστής και μπράβο στο κανάλι που σε έφερε στην Αθήνα. Εσύ θες να κάνεις τον άγριο αλλά δεν μπορείς, έχεις ένα γλυκό πρόσωπο, μια ομορφιά. Τα έχω χάσει. Είσαι Brad Pitt, το λέω δημόσια. Μη φοράς τα σακάκια κουμπωμένα μέχρι πάνω!», είπε η Φωτεινή και ο Τάσος Τρύφωνος είχε μείνει με το στόμα ανοιχτό.\nΒέβαια, η παίκτρια δεν έχασε την ευκαιρία να αναφερθεί και στην Έλενα Ακρίτα: “Όσο για την προηγούμενη που έπαιζε το παιχνίδι, δεν το έβλεπα γιατί ήταν όλοι οι παίκτες σαν να πηγαίνουν να τους εκτελέσουν οι Γερμανοί. Είναι ωραία γυναίκα, εντάξει, τα λέει ωραία, αλλά είχε ένα ύφος… Τι να σου πω; Εγώ φοβόμουν”!\nΦΩΤΟΓΡΑΦΙΑ: Τον ψάχνει η Αστυνομία επειδή παρέλειψε να παρουσιαστεί ενώπιον Κακουργιοδικείου. Μήπως τον έχετε δει;


Κερδίζει ο Απόλλωνας | Bookenemy - Fontas Tsounis\nΑΝΑΝΕΩΣΗ ΚΥΡΙΑΚΗ 20/1 00.10πμ: – Αποδόσεις – Προϊστορίες (Αγγλία, Ισπανία, Τουρκία κ.α.) – Τζίροι – Προτεινόμενα sites – Αγώνες στην TV\nΚερδίζει ο Απόλλωνας\n Γρηγόρης Σαρελάκος Κυριακή, 11.Φεβρουαρίου 2018, 00:15\nΟ Απόλλων Σμύρνης έχει την ευκαιρία να επιστρέψει στα θετικά αποτελέσματα. Αντιμετωπίζει στις 15.00 τον Λεβαδειακό. Η ομάδα του Παράσχου παρέμεινε χωρίς νίκη για 10η σερί αγωνιστική. Προηγήθηκε στην Κρήτη, κόντρα στον Πλατανιά. Ωστόσο η αδράνεια στα μετόπισθεν, έφερε την ισοφάριση. Εφόσον κερδίσει σήμερα, ξεφεύγει από την ζώνη. Φέρνει συχνά 2/3 γκολ. Οι φιλοξενούμενοι εκτός έδρας μετρούν 7 σερί ήττες. Βαθμούς μαζεύουν μόνο στο γήπεδό τους. Ο άσος έχει τύχη και πληρώνει καλά (1,85)!\nΗ δυάδα ολοκληρώνεται με ένα ειδικό στοίχημα. Πιθανόν να δούμε πολλά γκολ στην αναμέτρηση της Αλάνια κόντρα στην Κόνιασπορ. Εντός, η Αλάνια φέρνει γκολ/γκολ (8/9). Προβληματίζει στην άμυνα και παρουσιάζει αστάθεια. Δεν μπορεί να..ξεκολλήσει από τις τελευταίες θέσεις της βαθμολογίας. Η Κόνιασπορ ενισχύθηκε στην επίθεση (Ετο). Και αυτή βρίσκεται χαμηλά. Τα περισσότερα ΟΒΕΡ στην κατηγορία (14). Γιατί να μην δούμε ακόμη ένα!\n2134. ΑΠΟΛΛΩΝ ΣΜΥΡΝΗΣ – ΛΕΒΑΔΕΙΑΚΟΣ (1) 1,85\n2138. ΑΛΑΝΙΑΣΠΟΡ – ΚΟΝΙΑΣΠΟΡ (ΟΒΕΡ) 1,70\n10:30 19.Ιανουαρίου 2019\nΚαλημέρα! Είμαστε έτοιμοι να κάνουμε την καθιερωμένη μας περιήγηση στις κατηγορίες της Αγγλίας. Ξεκίνημα με την Α' κατηγορία και τον άσο της Τσάρλτον. Υποδέχεται στο "Βάλλεϊ" την Άκρινγκτον. Βρίσκεται στην\nΚερδίζει η Νόργουιτς\n10:21 18.Ιανουαρίου 2019\nΚαλημέρα αδέρφια! Απόψε στο πρόγραμμα έχω ξεχωρίσει τον άσο της\n09:00 13.Ιανουαρίου 2019\nΚαλημέρα! Απόψε το πρόγραμμα δεν περιλαμβάνει ποικιλία αγώνων. Παίζει ρόλο\nΕπιλογές από Αγγλία\n10:00 12.Ιανουαρίου 2019\nΚαλημέρα σε όλους! Αρχίζει να καλυτερεύει ο καιρός, επιστρέφουν τα\nΔΥΑΔΑ Β’ Γαλλίας\n10:30 11.Ιανουαρίου 2019\nΚαλημέρα αδέρφια! Απόψε επιστρέφει η Β' Γαλλίας στο προσκήνιο. Η


12:34 μμ, Παρασκευή 28 Αυγ 2015 12:34 μμ, Παρασκευή 28 Αυγ 2015\nΑνέβηκαν οι τόνοι ανάμεσα στον Οδυσσέα Κωνσταντινόπουλου και την Θεανώ Φωτίου, στο πάνελ της πρωινής εκπομπής του MEGA.\nΜε αφορμή το ελάχιστο εγγυημένο εισόδημα ο βουλευτής του ΠΑΣΟΚ είπε ότι δυστυχώς ο ΣΥΡΙΖΑ ήρθε και το σταμάτησε. "Λέει ψέματα. Βρήκα ένα πιλοτικό ελάχιστο εγγυημένο εισόδημα που αφορούσε 13.000 άτομα. Δουλεύουν πάνω σε ένα ψεύδος. Είστε πρωταθλητές στο ψέμα" απάντησε η κυρία Φωτίου.\n"Δεν διαπραγματευτήκατε. Πίνατε καφέ στο Χίλτον μαζί με τον Σταθάκη και τον Τσακαλώτο" είπε ο κ. Κωνσταντινόπουλος και συνέχισε τη σφοδρή επίθεση. "Μιλάτε και νομίζω ότι ντουμάνια φεύγουν έξω από την Κουμουνδουρου. Αυτή είναι η πραγματικότητα. Είστε εκτός πραγματικότητας. Πείτε μας τι πίνετε για να καταλάβει και ο κόσμος. Είναι θράσος αυτό που κάνετε".\n"Ελάτε στην Κουμουνδούρου να δείτε τι γίνεται. Δεν πρόκειται να με φοβίσετε. Έχω καθαρό πρόσωπο" ανταπάντησε η βουλευτής του ΣΥΡΙΖΑ και απερχόμενη αναπληρωτής υπουργός για θέματα Κοινωνικής Αλλελεγγύης.\n"Είστε γεννημένοι ψεύτες. Είναι κληρονομικό χάρισμα το ψέμα στον ΣΥΡΙΖΑ" σημείωσε ο κ. Κωνσταντινόπουλος.\nΣκουρλέτης: Υπάρχουν οι προϋποθέσεις ώστε ο ΣΥΡΙΖΑ να βγει αυτοδύναμος\nΚεφαλογιάννης: Ο ΣΥΡΙΖΑ έκανε την κωλοτούμπα της Κομανέ...


Η επιχείρησή μας ιδρύθηκε το 1999 από Chunmiao Huang.\nΑπό το 1999 ως το 2011, η επιχείρηση ονόμασε τη Co. συνδέσμων Yuyao Leiao, ΕΠΕ.\nΑπό το 2011 τώρα, η επιχείρηση ονόμασε τη Co. υλικού Ningbo OuKaiLuo, ΕΠΕ.\nΈχουμε επίσης την εισαγωγή και εξάγουμε την επιχείρηση, που ονομάζεται Co. τις εισαγωγές Ningbo OuKaiLuo & την εξαγωγή, ΕΠΕ.\nΤο QC μας προσωπικό, ελέγχει την ποιότητα αυστηρά πρίν για το συνεργάτη μας.\nΤώρα αγοράζουμε τον πράκτορα πολλών συνεργατών σε όλο τον κόσμο. Αγορά σχεδόν όλα για τους. Έχουμε τα μέρη της εμπειρίας. Το χαμηλότερο κόστος και η καλή ποιότητα είναι ο στόχος μας.\nΥπεύθυνος Επικοινωνίας: Miss. Daisy


Η Έλλη κι ο Κώστας κάνουν την πρώτη vegan εκπομπή στην Ελλάδα - POPAGANDA\nΜε κρητικές ρίζες, ταπεραμέντο, φιλοσοφικό υπόβαθρο, μεγάλα χαμόγελα και όρεξη, η Έλλη Στούρνα κι ο Κώστας Γωνιανάκης ξεκινούν το "My Vegan Life" και μιλούν για την πρωτοποριακή τηλεοπτική εκπομπή τους στην Αναστασία Βαϊτσοπούλου.\nΤο ζήτημα των διακρίσεων μεταξύ των ανθρώπων και των υπόλοιπων ειδών που ανήκουν στο ζωικό βασίλειο σήμερα αποτελεί ένα από τα βασικά θέματα ενός σχετικά νέου κλάδου, γνωστού και ως σπουδές περί ζώων, αγγλιστί, critical animal studies. Στο Πανεπιστήμιο Αθηνών από το 2020 λειτουργεί το μεταπτυχιακό πρόγραμμα «Ζώα: Ηθική, Δίκαιο, Ευζωΐα». Podcasts, όπως το “Animal Studies” του New Books Network, που ενημερώνουν σχετικά με τα ζώα και τα δικαιώματά τους ανθίζουν, ενώ τα βιβλία που πραγματεύονται αντίστοιχη θεματολογία πολλαπλασιάζονται. Εγχώρια, βρίσκουμε το «Ζώα, Στα πλοκάμια της ανθρώπινης ηθικής» του Σταύρου Καραγεωργάκη ή τη σχετική σειρά βιβλίων από τις Εκδόσεις Κυναυγή, ενώ στις αρχές του έτους κυκλοφόρησε από την Penguin Books το “This is Vegan Propaganda” του Ed Winters, γνωστού και κατά κόσμον ως Earthling Ed, ο οποίος γράφει μεταξύ άλλων: «Κάθε φορά που τρώμε έχουμε τη δυνατότητα να αλλάξουμε ριζικά τον κόσμο μέσα στον οποίο ζούμε».\nΤώρα, έχουμε στην Ελλάδα vegan εκπομπή -και όχι, δεν είναι μόνο μαγειρική-, η οποία μάλιστα είναι παραγωγή της Tηλεόρασης Creta και κάνει πρεμιέρα την Κυριακή 3 Απρίλη. Στο πρώτο επεισόδιο του “My Vegan Life”, θα δούμε ως μία από τις καλεσμένες, την ηθοποιό, τραγουδίστρια και ακτιβίστρια Τάνια Τρύπη.\nΑς μάθουμε όμως πρώτα δύο πράγματα για την Έλλη και τον Κώστα, τους δύο παρουσιαστές της πρώτης vegan εκπομπής στη χώρα.\nA post shared by Vegan Life Festival (@veganlifefestival)\nΟ Κώστας Γωνιανάκης και η Έλλη Στούρνα σπούδασαν και οι δύο Φιλοσοφία στο ΕΚΠΑ, όπου και γνωρίστηκαν πριν χρόνια. Πως όμως ήρθαν οι ίδιοι σε επαφή με το ζήτημα της ηθικής και πολιτικής στάσης απέναντι στα ζώα που ονομάζεται βιγκανισμός; «Το γεγονός ότι σπούδασα Φιλοσοφία, με έφερε σε επαφή με τον τομέα της εφαρμοσμένης ηθικής για τα ζώα, (σ.σ.: animal ethics). Διάβασα αρκετά κείμενα φιλοσόφων της αρχαιότητας και των συγχρόνων μας. Ήδη από τους αρχαίους Έλληνες φιλοσόφους είχε ξεκινήσει η συζήτηση για το πως πρέπει να φερόμαστε στα μη ανθρώπινα ζώα και είναι μια τεράστια συζήτηση που φτάνει μέχρι και σήμερα, πολύ πιο εξελιγμένη» δήλωσε ο Κώστας στην Popaganda.\n«Από άποψη βιώματος, επειδή μεγάλωσα στην Κρήτη και μέλη της οικογένειάς μου είναι κτηνοτρόφοι, είχα βιώσει τις σφαγές των ζώων, τα οποία μετά τα προσφέρουμε στους συγγενείς. Μάλιστα, είναι πολύ έντονη η εικόνα που έχω στο μυαλό μου όταν ένας θείος μου μου είπε να σφάξω ένα κουνέλι, σαν τελετουργία αρρενωπότητας, “για να γίνω άντρας”. Θυμάμαι πολύ έντονα ότι δεν ήθελα και ένιωθα δυσφορία, γιατί ένιωθα ότι ήταν ένα ζωντανό πλάσμα. Υπήρχε μία άμυνα μέσα μου ότι αυτό είναι κακό. Συνδέοντας λοιπόν αυτό το βίωμα και τα διαβάσματα που έκανα, τα οποία μου έδωσαν ερεθίσματα για να ανοίξει το μυαλό μου, άρχισα να αμφισβητώ το ότι για να επιβιώσεις θες ζώα και ζωικά προϊόντα. Όλη αυτή η αμφισβήτηση με βοήθησε να αναζητήσω, να δω ντοκιμαντέρ και να μπω από την θεωρία στην πράξη. Είδα ότι είναι πολύ πιο εύκολο απ’ ό,τι φανταζόμουν, γιατί μεγαλώνεις, ακούγοντας ότι αν δεν φας ζωικά, θα πεθάνεις. Υπάρχουν όμως πολλά αντιπαραδείγματα ατόμων που ζουν 40 χρόνια χωρίς ζωικά και κάποιοι μάλιστα είναι και πρωταθλητές, ζώντας μια υγιεινή ζωή. Σκεφτόμουν τότε: αφού μπορούν αυτοί, γιατί να μην μπορώ κι εγώ;» συμπλήρωσε.\nΆρχισα να έρχομαι σε επαφή με διάφορους χορτοφάγους που ήταν είτε στο φιλοζωϊκό είτε στο κίνημα ενάντια στη γούνα.\nΗ Έλλη ασχολιόταν πολύ με τα αδέσποτα ζώα. «Όταν σπούδαζα Φιλοσοφία στο ΕΚΠΑ, κάναμε μία φιλοζωϊκή ομάδα κι ασχολιόμασταν με γάτες, περιστέρια, χελώνες και άλλα ζώα. Δεύτερον, είχα ασχοληθεί πολύ με την βιομηχανία της γούνας, όπου διοργανώναμε δράσεις με άλλα άτομα, ενάντια στην Διεθνή Έκθεση Γούνας, την οποία επισκέπτονται άνθρωποι απ’ όλο τον κόσμο. Υπάρχει πολλή στήριξη πολιτική, οικονομική και δημοσιογραφική προς τη γουνοποιία. Είχα κι ένα blog που μιλούσε για τα δικαιώματα των ζώων που εκμεταλλευόμαστε για να παραγάγουμε υλικά. Σταδιακά, άρχισα να έρχομαι σε επαφή με διάφορους χορτοφάγους που ήταν είτε στο φιλοζωϊκό είτε στο κίνημα ενάντια στη γούνα. Εκεί κατάλαβα τη δική μου αντίφαση, για παράδειγμα, ότι ενώ ήμουν ενάντια στη γούνα, φορούσα δερμάτινες μπότες και δεν είχα αίσθηση τι φοράω, τι τρώω και τι χρησιμοποιώ. Έτσι, έγινα χορτοφάγος σταδιακά. Με βοήθησε το ότι σπούδασα Φιλοσοφία και διάβαζα για την ηθική για τα δικαιώματα των ζώων» είπε η Έλλη.\nΔημιουργήθηκε, επίσης, ένα σωματείο για τα δικαιώματα των vegan, στο οποίο ήταν ιδρυτικό μέλος. «Παράλληλα, πήγα σε μια διατροφολόγο, τη Δήμητρα Μακρυγιάννη που ήταν vegan κι ενώ νόμιζα ότι θα με μαλώσει και θα μου πει να τρώω κρέας, αυτή μου είπε “μοσχάρι είσαι και τρως τόσα γαλακτοκομικά;”. Γνώρισα ανθρώπους που ήταν vegan πάνω από 10 χρόνια και με έβαλαν πολύ εύκολα σε αυτόν τον κόσμο και πήγα και στη διατροφολόγο, η οποία μου έμαθε ομάδες τροφίμων που δεν τις γνώριζα, όπως σπόρια, ξηρούς καρπούς και διάφορα δημητριακά και ψευδοδημητριακά που είναι βασικές ομάδες τροφίμων, τις οποίες δεν τις καταναλώνουμε καθημερινά. Εκεί που νόμιζα ότι θα αφαιρέσω τρόφιμα, τελικά πρόσθεσα κι απέκτησα πάρα πολύ περισσότερες επιλογές. Μετά ενημερώθηκα για τα πειράματα στα ζώα και σταδιακά άλλαξα τα καλλυντικά μου, τα καθαριστικά μου, τα ρούχα μου. Το κλειδί στο να γίνω vegan ήταν οι άνθρωποι που γνώρισα. Όταν γνωρίζεις κι άλλους ανθρώπους και βλέπεις πόσο εύκολο είναι, τότε καταλαβαίνεις ότι δεν υπάρχει κανένας λόγος να μην το κάνεις. Το 2015 έκοψα τα ζωϊκά και το 2016 κάναμε το πρώτο Vegan Life Festival. Εκεί μαζεύτηκε πάρα πολύς κόσμος και πάρα πολλές εταιρείες, είχε γίνει χαμός και κατάλαβα ότι δεν υπήρχε γυρισμός».\n«Οι μη vegan είναι το κοινό μας»\nΥπάρχει μια αντίληψη στα μυαλά πολλών ότι η Κρήτη είναι ένα νησί βουτηγμένο στην κρεατοφαγία και τη βία απέναντι στα ζώα. Πώς έγινε η συνεργασία με την Τηλεόραση Creta για την πρώτη vegan εκπομπή στην Ελλάδα; «Η vegan επανάσταση ξεκινάει από την Κρήτη», λέει ο Κώστας. «Ο βασικός παράγοντας είναι ότι είμαστε από την Κρήτη και είχαμε ήδη ανοιχτή μια πόρτα στην Τηλεόραση Creta. Όταν είχαμε κάνει το Vegan Life Festival στα Χανιά, όπου είχαμε 2.500 επισκέπτες, το κανάλι ήταν χορηγός επικοινωνίας. Ήταν μια πρώτη επαφή, η οποία συνεχίστηκε με τη μορφή συνεργασίας στο πλαίσιο μιας άλλης εκπομπής, με τίτλο “Viral” κι εμείς εκεί παρουσιάζαμε την ενότητα “My Green Life”. Πάλι μιλούσαμε για βιγκανισμό, αλλά πιο έμμεσα. Είχαμε μια άψογη συνεργασία με το κανάλι και τους άρεσε που μιλούσαμε για τα ζώα και για το περιβάλλον, οπότε μας πρότειναν να το κάνουμε ξεχωριστή εκπομπή, όχι απλά μια ενότητα. Έτσι, κάναμε την πρόταση για την πρώτη vegan εκπομπή στην Ελλάδα και πίστεψαν σε εμάς, δεν μας είπαν ποτέ “όχι, θέλουμε μόνο τη μαγειρική που πουλάει”».\nA post shared by Vegan Feminist Witch🌱🌈 (@elli.stourna)\nΈτσι, σε διάρκεια μιας ώρας εκπομπής «θα υπάρχει μια ενότητα με συνεντεύξεις με vegan άτομα που έχουν κάτι να πουν. Θα έχει μαγειρική, ώστε να δει ο κόσμος ότι η vegan μαγειρική είναι πιο εύκολη απ’ ό,τι νομίζει και γευστική και δημιουργική, αλλά και να σπάσουμε το μύθο ότι οι vegan τρώνε μόνο μαρούλια. Θέλαμε να είναι μια ολοκληρωμένη εκπομπή», συνέχισε ο Κώστας και η Έλλη πρόσθεσε:\n«Στο “My Vegan Life” θα δείτε ένα κομμάτι που βγαίνουμε στον δρόμο και ρωτάμε πράγματα στον κόσμο, το κάναμε και στην προηγούμενη εκπομπή, απλά τώρα θα είναι πιο επικεντρωμένο στον βιγκανισμό. Θα τους ρωτάμε για τα δικαιώματα των ζώων, θέλουμε να δούμε ο κόσμος τι γνωρίζει και τι καταλαβαίνει για ζητήματα βιγκανισμού και δικαιωμάτων των ζώων. Θα καλούμε vegan chef και food bloggers και θα μαγειρεύουμε μαζί τους διαφορετικές συνταγές, από πιο healthy μέχρι πιο junk, από πιο απλά φαγητά μέχρι πιο gourmet, ανάλογα με τον καλεσμένο ή την καλεσμένη. Όσον αφορά στις συνεντεύξεις, θα καλούμε άτομα που απασχολούν την κοινή γνώμη μέχρι αθλήτριες, αθλητές, γιατρούς κ.ά. και θα συζητάμε για τον βιγκανισμό και τον vegan τρόπο ζωής».\nΥπάρχει αντίφαση τελικά με το γεγονός ότι η πρώτη vegan εκπομπή στην Ελλάδα ξεκινά στην Κρήτη ή μήπως όχι; «Υπάρχει μια συζήτηση για τη βία που υφίστανται τα ζώα στην Κρήτη, κανείς όμως δεν μιλάει για τον λόγο που γίνεται γνωστή αυτή η βία. Υπάρχουν πολλοί άνθρωποι και φιλοζωϊκές ομάδες που νοιάζονται για τα ζώα. Δηλαδή, το “Κρήτη ίσον βία απέναντι στα ζώα” είναι πολύ απλοϊκό. Για εμένα, “Κρήτη ίσον ενεργά φιλοζωϊκά σωματεία που μιλούν για το τι συμβαίνει”. Επίσης, η Κρήτη είναι η μητέρα της μεσογειακής διατροφής. Στην Κρήτη, τρώνε κουκιά, χόρτα, χορτόπιτες χωρίς τυρί, αγκινάρες, όσπρια, όλα αυτά είναι ενταγμένα στην κρητική κουζίνα και δεν τα βρίσκεις στην υπόλοιπη Ελλάδα. Η μεσογειακή διατροφή είναι η διατροφή των προγόνων των σημερινών Κρητικών και κατατάσσεται στις φυτικές διατροφές, γιατί περιέχει κατά 92% φυτικά τρόφιμα. Η διατροφή των Κρητικών, ειδικά όσων μένουν προς τη θάλασσα, όχι τόσο στα βουνά, είναι φυτοκεντρική, δεν έχουν τόσο κρέας όσο θεωρούμε», είπε η Έλλη.\n«Ο κόσμος στην Κρήτη είναι ανοιχτόμυαλος. Ίσως και λόγω τουρισμού, αλλά ανοίγουν συνέχεια vegan και vegetarian μαγαζιά, το ένα μετά το άλλο», συμπλήρωσε ο Κώστας.\n«Το μέλλον είναι vegan κι εμείς απλά προσπαθούμε να το φέρουμε ένα βήμα πιο κοντά»\nΟ στόχος της Έλλης και του Κώστα είναι «επειδή πολλές φορές υπάρχει ελιτισμός στην πληροφόρηση, εμείς θέλουμε να μπορέσουμε να απευθυνθούμε στο ευρύ κοινό, μέσω της τηλεόρασης και ειδικά μέσω της κρητικής τηλεόρασης που συχνά είναι άνθρωποι σε διαφορετικές ηλικίες από αυτό που συναντάμε στα Vegan Life Festival. Θέλουμε να μπορέσουμε με απλά λόγια να τους εξηγήσουμε τι σημαίνει vegan και γιατί να γίνει κάποιος vegan. Αυτή είναι η πρόκληση για εμάς και η ουσία. Να σταματήσουμε να μιλάμε μεταξύ μας και να μιλήσουμε προς τα έξω σε ένα κοινό που δεν είναι εκπαιδευμένο. Οι μη vegan είναι το κοινό μας», συνέχισε η Έλλη. «Σκοπός μας είναι να δείξουμε ότι είμαστε χαρούμενοι και θετικοί άνθρωποι και θέλουμε να φέρουμε μια αλλαγή. Θέλουμε να σπάσουμε τα στερεότυπα».\nA post shared by 🇬🇷 GR4TV (@greeksforthevoiceless)\nΟι δύο παρουσιαστές της εκπομπής και vegan ακτιβιστές υποστηρίζουν ακράδαντα πως ο βιγκανισμός είναι το πιο γρήγορα αναπτυσσόμενο κίνημα κοινωνικής δικαιοσύνης. Το έχει πει άλλωστε και η μαύρη φεμινίστρια και ακτιβίστρια Angela Davis, όταν είχε έρθει στην Αθήνα. «Ο κάθε άνθρωπος έχει νόημα να δίνει την γνώση του και να βοηθήσει προς το αποτέλεσμα που θέλει. Ακτιβισμός δεν είναι μόνο να κατέβεις σε μια πορεία, είναι και η γραφίστριά μας, οι μοντέρ της εκπομπής, τα άτομα που θα μαγειρέψουν ή θα μιλήσουν. Όλα αυτά είναι ακτιβισμός. Μέσα από αυτήν την εκπομπή, κάνουμε τον δικό μας ακτιβισμό», είπε η Έλλη. «Το μέλλον είναι vegan κι εμείς απλά προσπαθούμε να το φέρουμε ένα βήμα πιο κοντά», συνέχισε ο Κώστας.\nΤο “My Vegan Life” με παρουσιαστές την Έλλη και τον Κώστα, θα μπορεί να το δει κανείς μέσω live streaming από το site της τηλεόρασης Creta και σε δεύτερο χρόνο, θα ανεβαίνει και online, οπότε θα μπορεί ο κόσμος να τη δει όπου κι αν βρίσκεται. Η πρώτη προβολή απλά θα είναι σε παγκρήτια μετάδοση. Η εβδομαδιαία εκπομπή θα είναι παραγωγή της τηλεόρασης Creta και έχει την υποστήριξη της ΜΚΟ Vegan Life. Η πρώτη προβολή θα γίνει σε απευθείας μετάδοση μέσα από το Vegan Life Market, το οποίο θα λάβει χώρα 2 και 3 Απριλίου στο Παλιό Αμαξοστάσιο ΟΣΥ, 11 το πρωί με 11 το βράδυ, με ελεύθερη είσοδο. Επίσης, στις 21 και 22 Μαΐου θα λάβει χώρα το Vegan Life Festival Θεσσαλονίκη, στο δημαρχείο της πόλης, 11.00 με 23.00, τον Οκτώβριο θα ακολουθήσει το αθηναϊκό VLF, ενώ τον Δεκέμβριο η διοργανώτρια ομάδα θα συμμετάσχει και στο VegFest στο Λονδίνο.\nΠαρακολουθήστε live το My Vegan Life αυτη την Κυριακή αλλά και κάθε Κυριακή στις 15:00, σε παγκρητια μετάδοση μέσα από την τηλεόραση CRETA, καθώς και μέσω διαδικτύου στο www.tvcreta.gr/live αλλά και στο TV creta app, οπουδήποτε και αν βρίσκεστε!